qundao/data-zh-poetry huggingface dataset:
绍兴以后祀五方帝六十首·神农氏酌献用《佑安》。
作者：郊庙朝会歌辞
朝代：宋

猗欤先农，肇兹黍稷。
既殖既播，有此粒食。
秬鬯洁清，彝罇疏幂。
竭我瑶斝，莫报嘉绩。
绍兴以后祀五方帝六十首·神农氏酌献用《祐安》。
作者：郊庙朝会歌辞
朝代：宋
体裁：四言诗

猗欤先农，肇兹黍稷。既殖既播，有此粒食。秬鬯洁清，彝樽疏幂。竭我瑶斝，莫报嘉绩。
绍兴以后祀五方帝六十首·赤帝奠玉币用《嘉安》。
作者：郊庙朝会歌辞
朝代：宋
体裁：四言诗

太微呈祥，炎德克彰。佑我基命，格于明昌。一纯二精，有严典祀。于以奠之，以介繁祉。
绍兴以后祀五方帝六十首·赤帝酌献用《祐安》。
作者：郊庙朝会歌辞
朝代：宋
体裁：四言诗

四月维夏，兆于重离。帝执其衡，物无疠疵。于皇帝功，思乐旨酒。奠爵既成，垂福则有。
绍兴以后祀五方帝六十首·赤帝降神用《高安》。
作者：郊庙朝会歌辞
朝代：宋

离明御正，德协于火。有感其生，维帝是何。帝图炎炎，贻福锡我。鉴于妥虔，高灵下堕。赤精之君，位于朱明。茂育万物，假然长嬴。我洁我盛，我蠲我诚。神其下来，云车是承。八卦相荡，一气散施。隆炽恢台，职神尸之。肃肃飙御，神戾于天。于昭神休，天子万年。烨烨其光，炳炳其灵。窅其如容，歘其如声。扇以景风，导以朱斿。我德匪类，神其安留。
绍兴以后祀五方帝六十首·送神用《高安》。
作者：郊庙朝会歌辞
朝代：宋
体裁：四言诗

忽而来兮，格神鸿休。忽而往兮，神不予留。神在天兮，福我寿我。千万春兮，高灵下堕。
绍兴以后祀五方帝六十首·送神用《高安》。
作者：郊庙朝会歌辞
朝代：宋

沆砀白藏，顺成万宝。
有来德馨，于昭神妥。
露华晨晞，飈驭聿还。
介我嗣岁，泽均幅员。
绍兴以后祀五方帝六十首·送神用《高安》。
作者：郊庙朝会歌辞
朝代：宋
体裁：四言诗

沆砀白藏，顺成万宝。有来德馨，于昭神妥。露华晨晞，飙驭聿还。介我嗣岁，泽均幅员。
绍兴以后祀五方帝六十首·送神用《高安》。
作者：郊庙朝会歌辞
朝代：宋
体裁：四言诗

灵不肯留，沛兮将归。玉节猋逝，翠旗并驰。顾瞻伫立，怅然佳期。蹇千万年，无斁人斯。
绍兴以后祀五方帝六十首·送神用《高安》。
作者：郊庙朝会歌辞
朝代：宋
体裁：四言诗

神之戾止，天门夜开。礼备告成，云■亟回。旗纛晻霭，万灵喧豗。独遗祉福，用泽九垓。
绍兴以后祀五方帝六十首·送神用《高安》。
作者：郊庙朝会歌辞
朝代：宋
体裁：四言诗

神来何从，馺然灵风。神去何之，杳然幽踪。伊神去来，雾散云烝。独遗休祥，山崇川增。
绍兴以后祀五方帝六十首·青帝奠玉币用《嘉安》。
作者：郊庙朝会歌辞
朝代：宋
体裁：四言诗

物之熙熙，胡为其然。蒙神之休，乃敢报旃。有邸斯圭，有量斯币。于以奠之，格此精意。
绍兴以后祀五方帝六十首·青帝奠玉币用《嘉安》。
作者：郊庙朝会歌辞
朝代：宋

物之熙熙，胡为其然。
蒙神之休，乃敢报旃。
有邸斯珪，有量斯币。
于以奠之，格此精意。
绍兴以后祀五方帝六十首·青帝酌献用《祐安》。
作者：郊庙朝会歌辞
朝代：宋
体裁：四言诗

百末布兰，我酒伊旨。酌以匏爵，洽我百礼。帝居青阳，顾予嘉觞。右我天子，宜君宜王。
绍兴以后祀五方帝六十首·青帝降神用《高安》。
作者：郊庙朝会歌辞
朝代：宋

于神何司，而德于木。肃然顾歆，则我斯福。我祀孔时，我心载祗。匪我之私，神来不来。神兮焉居，神在震方。仁以为宅，秉天之阳。神之来矣，道修以阻。望神未来，使我心苦。神在途矣，习习以风。百灵后先，敢一不恭。奔走疠疫，祓除菑凶。顾瞻下方，逍遥从容。温然仁矣，熙然春矣。龙驾帝服，穆将临矣。我酒清矣，我肴烝矣。我乐备矣，我神顾矣。
绍兴以后祀五方帝六十首·高阳氏位奠币用《嘉安》。
作者：郊庙朝会歌辞
朝代：宋

飈驭云盖，神之顾歆。
丕昭礼容，发扬乐音。
祀事既举，仰当神心。
申以嘉币，式荐诚谌。
绍兴以后祀五方帝六十首·高阳氏位奠币用《嘉安》。
作者：郊庙朝会歌辞
朝代：宋
体裁：四言诗

飙驭云盖，神之顾歆。丕昭礼容，发扬乐音。祀事既举，仰当神心。申以嘉币，式荐诚谌。
绍兴以后祀五方帝六十首·高阳氏酌献用《佑安》。
作者：郊庙朝会歌辞
朝代：宋

十月纳禾，民务藏盖。
不有神休，民罔攸頼。
孟冬之吉，礼行不昧。
神降百祥，昭着蓍蔡。
绍兴以后祀五方帝六十首·高阳氏酌献用《祐安》。
作者：郊庙朝会歌辞
朝代：宋
体裁：四言诗

十月纳禾，民务藏盖。不有神休，民罔攸赖。孟冬之吉，礼行不昧。神降百祥，昭著蓍蔡。
绍兴以后祀五方帝六十首·黄帝奠玉币用《嘉安》。
作者：郊庙朝会歌辞
朝代：宋
体裁：四言诗

万椟之宝，一絇之丝。孕之育之，谁为此施。归之后神，神曰何为。不宰之功，荡然四垂。
绍兴以后祀五方帝六十首·黄帝酌献用《佑安》。
作者：郊庙朝会歌辞
朝代：宋

黍以为翁，鬰以为妇。
以侑元功，以酌大斗。
伊谁歆之，皇皇帝后。
伊谁嘏之，天子万寿。
绍兴以后祀五方帝六十首·黄帝酌献用《祐安》。
作者：郊庙朝会歌辞
朝代：宋
体裁：四言诗

黍以为翁，郁以为妇。以侑元功，以酌大斗。伊谁歆之，皇皇帝后。伊谁嘏之，天子万寿。
绍兴以后祀五方帝六十首·黄帝降神用《高安》。
作者：郊庙朝会歌辞
朝代：宋

维帝奠位，乃咸于时。孰主张是，而枢纽之。谷我腹我，比予于儿。告我冠服，迨其委蛇。荪无不在，日与我居。孰不可来，肸蚃斯须。象服龙驾，渊渊鼓桴。荪不汝多，多汝意孚。乐哉帝居，逝留无常。尔信我宅，尔中我乡。乃眷兹土，于赫君王。翩然下来，去未遽央。澹兮抚琴，啾兮吹笙。神之未来，肃穆以听。缤纷羽旄，姣服在中。神既来止，亦无惰容。
绍兴以后祀五方帝六十首·黑帝奠玉币用《嘉安》。
作者：郊庙朝会歌辞
朝代：宋
体裁：四言诗

晨曦未升，天宇肃穆。祗若元祀，将以币玉。神之格思，三献茅缩。明灵怿豫，下土是福。
绍兴以后祀五方帝六十首·黑帝酌献用《佑安》。
作者：郊庙朝会歌辞
朝代：宋

赫赫神游，周流八极。
德馨上闻，于焉来格。
不腆酒醴，用伸悃愊。
神其歆之，民用嚮德。
绍兴以后祀五方帝六十首·黑帝酌献用《祐安》。
作者：郊庙朝会歌辞
朝代：宋
体裁：四言诗

赫赫神游，周流八极。德馨上闻，于焉来格。不腆酒醴，用伸悃愊。神其歆之，民用向德。
绍兴以后祀五方帝六十首·黑帝降神用《高安》。
作者：郊庙朝会歌辞
朝代：宋

吉日壬癸，律中应钟。国有故常，北郊迎冬。乃蒇祀事，必祗必恭。明默虽异，感而遂通。良月盈数，四气推迁。帝于是时，典司其权。高灵下堕，降祉幅员。神之听之，祀事罔愆。北方之神，执权司冬。三时务农，于焉告功。礼备乐作，归功于神。风马来游，永锡斯民。天地闭塞，盛德在水。黑精之君，降福羡祉。洋洋在上，若或见之。齐庄承祀，其敢斁思。
绍兴以后祀感生帝十六首 其一 降神用《大安》。
作者：郊庙朝会歌辞
朝代：宋
体裁：四言诗

炎精之神，飞■碧落。驾以浮云，丹书赤雀。礼备豆笾，乐谐箫勺。神具醉止，佑我景铄。
绍兴以后祀感生帝十六首 其三 降神用《大安》。
作者：郊庙朝会歌辞
朝代：宋
体裁：四言诗

于物司火，于方峙南。璇霄来下，羽卫毵毵。祠官祝釐，联佩合簪。本支有衍，则百斯男。
绍兴以后祀感生帝十六首 其二 降神用《大安》。
作者：郊庙朝会歌辞
朝代：宋
体裁：四言诗

宋德惟火，神实司之。上仪申蒇，迎方重离。瑶币告洁，秀华金支。啾啾神龙，来介繁禧。
绍兴以后祀感生帝十六首 其四 降神用《大安》。
作者：郊庙朝会歌辞
朝代：宋
体裁：四言诗

惟神之安，方解羽銮。赤旂霞曳，从以炎官。居歆嘉荐，肸蚃灵坛。神之格矣，民讫多盘。
绍兴以后祀感生帝十六首·亚、终献用《文安》。
作者：郊庙朝会歌辞
朝代：宋
体裁：四言诗

伟炎厥初，缘感而系。庆衍式崇，昭融有契。乐功既谐，觞献斯继。歆类不违，克昌百世。
绍兴以后祀感生帝十六首·僖祖位奠币用《皇安》。
作者：郊庙朝会歌辞
朝代：宋
体裁：四言诗

于穆文献，景炎发祥。启兹皇运，垂庆无疆。篚币有陈，式昭肃庄。神之格思，如在洋洋。
绍兴以后祀感生帝十六首·僖祖位酌献用《肃安》。
作者：郊庙朝会歌辞
朝代：宋
体裁：四言诗

皇矣文献，开国有先。德配感生，对越在天。练日得辛，来止灵坛。神其锡羡，瑞应猗兰。
绍兴以后祀感生帝十六首·升殿用《保安》。
作者：郊庙朝会歌辞
朝代：宋
体裁：四言诗

三阳交泰，日新惟良。大建厥祀，兹报兴王。礼严陟降，德荐馨香。聿怀嘉庆，降福穰穰。
绍兴以后祀感生帝十六首·奉俎用《咸安》。
作者：郊庙朝会歌辞
朝代：宋
体裁：四言诗

笾豆大房，秩秩在列。奉牲以告，既全既洁。乐均无爽，牲醴攸设。神兮燕娭，霓旌孑孑。
绍兴以后祀感生帝十六首·彻豆用《肃安》。
作者：郊庙朝会歌辞
朝代：宋
体裁：四言诗

洁陈斯备，昭格惟禋。神歆以饫，宰彻其馂。清歌振晓，叶气流春。永锡祚嗣，以渥烝民。
绍兴以后祀感生帝十六首·感生帝位奠玉币用《光安》。
作者：郊庙朝会歌辞
朝代：宋
体裁：四言诗

肃肃严祀，神幽必闻。骋驾临飨，将歆飶芬。嘉玉陈币，钦恭无文。永绥多祜，国祚何垠。
绍兴以后祀感生帝十六首·感生帝位酌献用《崇安》。
作者：郊庙朝会歌辞
朝代：宋
体裁：四言诗

盛德在火，相我炎祚。典祀有常，牲玉维具。风马云车，翩翩来顾。式蕃帝祉，后昆有裕。
绍兴以后祀感生帝十六首·文舞退、武舞进用《正安》。
作者：郊庙朝会歌辞
朝代：宋
体裁：四言诗

苾苾芬芬，神具醉止。笙磬铿锵，干旄旖旎。鬷假无言，神灵惟喜。申锡蕃釐，暨我孙子。
绍兴以后祀感生帝十六首·望燎用《普安》。
作者：郊庙朝会歌辞
朝代：宋
体裁：四言诗

礼文既洽，熏燎聿升。嘉气四塞，丹诚上腾。惟类之应，惟福之兴。永炽天统，亿载灵承。
绍兴以后祀感生帝十六首·盥洗用《保安》。
作者：郊庙朝会歌辞
朝代：宋
体裁：四言诗

冲牙锵鸣，肃容专精。交神之义，罔敢弗诚。设洗于阼，罍水惟清。盥以致洁，感通神明。
绍兴以后祀感生帝十六首·盥洗用《保安》。
作者：郊庙朝会歌辞
朝代：宋

衝牙锵鸣，肃容专精。
交神之义，罔敢弗诚。
设洗于阼，罍水惟清。
盥以致洁，感通神明。
绍兴以后祀感生帝十六首·送神用《大安》。
作者：郊庙朝会歌辞
朝代：宋

丰祀孔饰，肃来自天。
兰尊既彻，飈驭载遄。
骑云缥缈，聆乐流连。
惟迈惟顾，降福绵绵。
绍兴以后祀感生帝十六首·送神用《大安》。
作者：郊庙朝会歌辞
朝代：宋
体裁：四言诗

丰祀孔饰，肃来自天。兰尊既彻，飙驭载遄。骑云缥缈，聆乐流连。惟迈惟顾，降福绵绵。
绍兴以后蜡祭四十二首 其一 东方百神降神用《熙安》。
作者：郊庙朝会歌辞
朝代：宋
体裁：四言诗

玄冥凌厉，岁聿其周。天地闭藏，农且息休。古大蜡礼，伊耆肇修。爰荐飶馨，以迓飙游。
绍兴以后蜡祭四十二首 其一 西方百神降神用《熙安》。
作者：郊庙朝会歌辞
朝代：宋
体裁：四言诗

玄冬肇祀，始于伊耆。岁事聿成，庸答蕃釐。眷言西顾，匪神司之。归功尔神，翩其下来。
绍兴以后蜡祭四十二首 其三 东方百神降神用《熙安》。
作者：郊庙朝会歌辞
朝代：宋
体裁：四言诗

三时不害，四方顺成。酬功报始，以我齐明。豳颂土鼓，乐此嘉平。降祥幅员，惠于函生。
绍兴以后蜡祭四十二首 其三 西方百神降神用《熙安》。
作者：郊庙朝会歌辞
朝代：宋
体裁：四言诗

神罔小大，奠方兹土。祭列坊庸，礼迨猫虎。有功斯民，祀乃其所。非稷馨香，厥福周溥。
绍兴以后蜡祭四十二首 其二 东方百神降神用《熙安》。
作者：郊庙朝会歌辞
朝代：宋
体裁：四言诗

惟大明尊，实首三辰。功赫庶物，光被广轮。岁方索飨，咸秩群神。灵斿来下，尸此明禋。
绍兴以后蜡祭四十二首 其二 西方百神降神用《熙安》。
作者：郊庙朝会歌辞
朝代：宋
体裁：四言诗

魄生自西，照望太阳。下暨诸神，贶施万方。节适风雨，富我囷箱。共承嘉祀，惟以迪尝。
绍兴以后蜡祭四十二首 其四 东方百神降神用《熙安》。
作者：郊庙朝会歌辞
朝代：宋
体裁：四言诗

日昱乎昼，容光必照。肸蚃之交，惟人所召。有监在下，视兹升燎。肃若其承，云骈星曜。
绍兴以后蜡祭四十二首 其四 西方百神降神用《熙安》。
作者：郊庙朝会歌辞
朝代：宋
体裁：四言诗

丰年穰穰，美芳职职。笾豆方圆，其仪孔硕。风马在御，云车载饬。来顾来飨，维俟休德。
绍兴以后蜡祭四十二首·东方百神降神用《熙安》。
作者：郊庙朝会歌辞
朝代：宋

玄冥凌厉，岁聿其周。天地闭藏，农且息休。古大蜡礼，伊耆肇修。爰荐飶馨，以迓飙游。惟大明尊，实首三辰。功赫庶物，光被广轮。岁方索飨，咸秩群神。灵斿来下，尸此明禋。三时不害，四方顺成。酬功报始，以我齐明。豳颂土鼓，乐此嘉平。降祥幅员，惠于函生。日昱乎昼，容光必照。肸蚃之交，惟人所召。有监在下，视兹升燎。肃若其承，云骈星曜。
绍兴以后蜡祭四十二首·亚、终献用《庆安》。
作者：郊庙朝会歌辞
朝代：宋

歌磬胪驩，膋萧激香。
飈御奄留，申以贰觞。
相与震澹，告灵其醉。
庶几听之，成我熙事。
绍兴以后蜡祭四十二首·亚、终献用《庆安》。
作者：郊庙朝会歌辞
朝代：宋
体裁：四言诗

歌磬胪驩，膋萧激香。飙御奄留，申以贰觞。相与震澹，告灵其醉。庶几听之，成我熙事。
绍兴以后蜡祭四十二首·亚、终献用《庆安》。
作者：郊庙朝会歌辞
朝代：宋
体裁：四言诗

申以贰觞，百味且旨。礼告三终，神具醉止。旌容骑沓，扬光纷委。降福穰穰，被大丰美。
绍兴以后蜡祭四十二首·亚、终献用《曼安》。
作者：郊庙朝会歌辞
朝代：宋
体裁：四言诗

丰年孔多，百礼以洽。匪极神欢，何以昭答。载酌之酒，用申其勤。神具醉止，与物交欣。
绍兴以后蜡祭四十二首·亚、终献用《曼安》。
作者：郊庙朝会歌辞
朝代：宋
体裁：四言诗

兰生百末，申以贰觞。神具醉止，烂其容光。遗我丰年，万亿及秭。俾民驩康，以洽百礼。
绍兴以后蜡祭四十二首·初献升降用《肃安》。
作者：郊庙朝会歌辞
朝代：宋
体裁：四言诗

盥献恭庄，燎烟芬酷。载陟载降，礼容可度。钦惟尔神，上下肃肃。成我稷黍，鉴此牲玉。
绍兴以后蜡祭四十二首·初献升降用《肃安》。
作者：郊庙朝会歌辞
朝代：宋
体裁：四言诗

礼仪告具，心俨容庄。工歌屡奏，声和义章。崇坛陟降，济济跄跄。灵光共仰，嘉荐芬芳。
绍兴以后蜡祭四十二首·初献盥洗、升降用《穆安》。
作者：郊庙朝会歌辞
朝代：宋
体裁：四言诗

有帨其新，有匜其洁。言念清祀，弗简弗亵。诚意既交，品物斯列。是用告虔，靡神不说。
绍兴以后蜡祭四十二首·初献盥洗、升降用《穆安》。
作者：郊庙朝会歌辞
朝代：宋
体裁：四言诗

齐诚揭虔，敬恭祀事。维俨之容，维洁之器。雍雍乐成，肃肃礼备。神其燕娭，锡祉庶类。
绍兴以后蜡祭四十二首·北方百神迎神用《简安》。
作者：郊庙朝会歌辞
朝代：宋
体裁：四言诗

荡荡阃决，气清泬寥。彷佛象舆，丽于穹霄。蹇其来下，肃然风票。神乎安留，于焉消摇。
绍兴以后蜡祭四十二首·南方百神迎神用《简安》。
作者：郊庙朝会歌辞
朝代：宋
体裁：四言诗

维物之精，散乎太空。维索之飨，合聚而同。乃击土鼓，于岁之终。格彼幽矣，肸蚃其通。
绍兴以后蜡祭四十二首·南方百神迎神用《简安》。
作者：郊庙朝会歌辞
朝代：宋

维物之精，散乎太空。
维索之飨，合聚而同。
乃击土鼓，于岁之终。
格彼幽矣，肸蠁其通。
绍兴以后蜡祭四十二首·后稷位奠币。曲同夜明。
作者：郊庙朝会歌辞
朝代：宋
体裁：四言诗

明明周祖，惟民之恤。播种为教，下民乃粒。曾是索飨，而匪先公。万物难报，阡陌之功。
绍兴以后蜡祭四十二首·后稷位酌献。曲同夜明。
作者：郊庙朝会歌辞
朝代：宋
体裁：四言诗

岁十二月，祀有常典。祭列司啬，言反其本。酌彼泰尊，百末兰生。承神嘉虞，繄此德馨。
绍兴以后蜡祭四十二首·后稷位酌献。曲同大明。
作者：郊庙朝会歌辞
朝代：宋
体裁：四言诗

释之蒸之，为酒为醴。推本所由，于焉洽礼。周邦开基，邰家是启。献兹嘉觞，拜下首稽。
绍兴以后蜡祭四十二首·后稷位酌献用《穆安》。
作者：郊庙朝会歌辞
朝代：宋
体裁：四言诗

维后之功，配天其大。祀而稷之，万世如在。黄冠野服，骏奔皇皇。自古有年，神其降康。
绍兴以后蜡祭四十二首·后稷氏位奠币。曲同大明。
作者：郊庙朝会歌辞
朝代：宋
体裁：四言诗

播种之功，时惟后稷。推以配天，莫匪尔极。崇侑清祀，是为司啬。陈币奠将，永祚王国。
绍兴以后蜡祭四十二首·后稷氏位酌献用《禔安》。
作者：郊庙朝会歌辞
朝代：宋
体裁：四言诗

煌煌后稷，实配于天。司啬作稼，民以有年。匪神之私，岁以醴告。酌彼泰尊，于德之报。
绍兴以后蜡祭四十二首·夜明位奠玉币用《钦安》。
作者：郊庙朝会歌辞
朝代：宋
体裁：四言诗

穆穆太阴，礼严姊事。璧玉华光，推以裒对。十二周天，岁乃有终。尽我备物，莫报元功。
绍兴以后蜡祭四十二首·夜明位酌献用《择安》。
作者：郊庙朝会歌辞
朝代：宋
体裁：四言诗

除坛西郊，坎其击鼓。百灵至止，结璘作主。秬鬯湛淡，玉斝觓䚧。是谓嘉德，神其安留。
绍兴以后蜡祭四十二首·夜明位酌献用《择安》。
作者：郊庙朝会歌辞
朝代：宋

除坛西郊，坎其击鼓。
百灵至止，结璘作主。
秬鬯湛淡，玉斝觩䚧。
是谓嘉德，神其安留。
绍兴以后蜡祭四十二首·大明位奠玉币用《钦安》。
作者：郊庙朝会歌辞
朝代：宋
体裁：四言诗

晨曦未融，天宇澄穆。有虔秉诚，将以币玉。如在左右，罔不祗肃。神兮安留，锡以祉福。
绍兴以后蜡祭四十二首·大明位酌献用《择安》。
作者：郊庙朝会歌辞
朝代：宋
体裁：四言诗

肇禋备祀，教民美报。时和岁丰，奉醴以告。惟照临功，等于载焘。酌献云初，明神所劳。
绍兴以后蜡祭四十二首·奉俎用《承安》。
作者：郊庙朝会歌辞
朝代：宋
体裁：四言诗

享以精禋，馨非稷黍。工祝致告，孔硕为俎。执事骏奔，绳绳具举。神之嘉虞，介福是与。
绍兴以后蜡祭四十二首·奉俎用《承安》。
作者：郊庙朝会歌辞
朝代：宋
体裁：四言诗

时和岁登，物亡疾瘯。实俎间膏，报神之福。匪神福之，曷成且丰。肥腯咸有，惟神之功。
绍兴以后蜡祭四十二首·奠币用《吉安》。
作者：郊庙朝会歌辞
朝代：宋
体裁：四言诗

百室机杼，衣褐具宜。民以卒岁，神实惠之。言举祀典，答神之釐。有篚斯陈，振古如兹。
绍兴以后蜡祭四十二首·奠币用《吉安》。配位同
作者：郊庙朝会歌辞
朝代：宋
体裁：四言诗

神宅于幽，��沈沈。至和塞明，考我德音。神听静嘉，俨乎若临。币以荐诚，敢有弗钦。
绍兴以后蜡祭四十二首·奠币用《吉安》。配位同。
作者：郊庙朝会歌辞
朝代：宋

神宅于幽，𣅺𣅺沈沈。
至和塞明，考我德音。
神听静嘉，俨乎若临。
币以荐诚，敢有弗钦。
绍兴以后蜡祭四十二首·帝神农位奠币。曲同大明。
作者：郊庙朝会歌辞
朝代：宋
体裁：四言诗

农为政本，食乃民天。神农氏作，民始力田。先啬之配，礼报则然。有币将之，维以告虔。
绍兴以后蜡祭四十二首·神农位奠币。曲同夜明。
作者：郊庙朝会歌辞
朝代：宋
体裁：四言诗

耒耜肇兴，自神农氏。稼穑滋殖，为农者始。作配明祀，奠以告虔。万世佃渔，帝功卓然。
绍兴以后蜡祭四十二首·神农位酌献。曲同夜明。
作者：郊庙朝会歌辞
朝代：宋

荡荡鸿明，称秩羣祀。
配以昔帝，式重农事。
洁我圭瓒，黄流在中。
灵其监兹，肸蠁丰融。
绍兴以后蜡祭四十二首·神农位酌献。曲同夜明。
作者：郊庙朝会歌辞
朝代：宋
体裁：四言诗

荡荡鸿明，称秩群祀。配以昔帝，式重农事。洁我圭瓒，黄流在中。灵其监兹，肸蚃丰融。
绍兴以后蜡祭四十二首·神农位酌献。曲同大明。
作者：郊庙朝会歌辞
朝代：宋
体裁：四言诗

惟酒欣欣，惟神冥冥。是顾是飨，来燕来宁。耒耜之利，神所肇兴。万世永赖，无斁其承。
绍兴以后蜡祭四十二首·神农位酌献。曲同大明。
作者：郊庙朝会歌辞
朝代：宋

惟酒欣欣，惟神冥冥。
是顾是飨，来燕来宁。
耒耜之利，神所肇兴。
万世永頼，无斁其承。
绍兴以后蜡祭四十二首·神农位酌献用《穆安》。
作者：郊庙朝会歌辞
朝代：宋
体裁：四言诗

肇降生民，有不粒食。维时神农，乃为先啬。尔耒尔耨，云谁之因。酌以污尊，我思古人。
绍兴以后蜡祭四十二首·神农氏位酌献用《禔安》。
作者：郊庙朝会歌辞
朝代：宋
体裁：四言诗

先啬之功，神实称首。以耜以耒，俶载南亩。列籍皇坟，亿世是守。何以为报，爰洁兹酒。
绍兴以后蜡祭四十二首·西方百神降神用《熙安》。
作者：郊庙朝会歌辞
朝代：宋

玄冬肇祀，始于伊耆。岁事聿成，庸答蕃釐。眷言西顾，匪神司之。归功尔神，翩其下来。魄生自西，照望太阳。下暨诸神，贶施万方。节适风雨，富我囷箱。共承嘉祀，惟以迪尝。神罔小大，奠方兹土。祭列坊庸，礼迨猫虎。有功斯民，祀乃其所。非稷馨香，厥福周溥。丰年穰穰，美芳职职。笾豆方圆，其仪孔硕。风马在御，云车载饬。来顾来飨，维俟休德。
绍兴以后蜡祭四十二首·送神用《宣安》。
作者：郊庙朝会歌辞
朝代：宋
体裁：四言诗

礼乐既成，神保聿归。言归何所，地纪天维。岂惟屡丰，嗣岁所祈。亿万斯年，神来燕娭。
绍兴以后蜡祭四十二首·送神用《宣安》。
作者：郊庙朝会歌辞
朝代：宋
体裁：四言诗

礼备乐成，澹然将归。其留消摇，象舆已轙。偃蹇欲骧，羽毛纷委。忽乘杳冥，遗此福祉。
绍兴以后蜡祭四十二首·送神用《成安》。
作者：郊庙朝会歌辞
朝代：宋
体裁：四言诗

卒爵乐阕，礼仪告备。神保聿归，敢以辞致。顺成之方，其蜡乃通。自今以始，八方攸同。
绍兴以后蜡祭四十二首·送神用《成安》。
作者：郊庙朝会歌辞
朝代：宋
体裁：四言诗

灵之来兮，虬龙沓沓。下土光景，凭陵阊阖。灵之旋兮，羽卫委蛇。偃蹇高骧，遗此蕃釐。
绍兴别庙乐歌五首·亚、终献用《嘉安》。
作者：郊庙朝会歌辞
朝代：宋
体裁：四言诗

霄汉月堕，郊原露晞。徽音如在，延伫来归。有酒既清，累觞载祗。神具醉止，燕衎怡怡。
绍兴别庙乐歌五首·升殿用《崇安》。
作者：郊庙朝会歌辞
朝代：宋
体裁：四言诗

新庙肃肃，蒇事以时。陟降阶墄，雍容有仪。鞠躬周旋，罔敢不祗。祝史正辞，灵其格思。
绍兴别庙乐歌五首·升殿用《崇安》。
作者：郊庙朝会歌辞
朝代：宋

新庙肃肃，蒇事以时。陟降阶墄，雍容有仪。鞠躬周旋，罔敢不祗。祝史正辞，灵其格思。肇严庙祀，爰图遗芳。物必称德，或陈或将。有缛其仪，有苾其香。灵兮来下，割烹是尝。曾沙表庆，正位椒庭。徽音杳邈，宫壶仪刑。虔修祀事，清酌惟馨。缩以包茅，昭格明灵。霄汉月堕，郊原露晞。徽音如在，延伫来归。有酒既清，累觞载祗。神具醉止，燕衎怡怡。仙驭弗返，眇邈清都。荐此嘉殽，既丰既腴。奠享有成，鼓乐愉愉。彻我豆笾，率礼无踰。
绍兴别庙乐歌五首·奉俎用《肃安》。
作者：郊庙朝会歌辞
朝代：宋
体裁：四言诗

肇严庙祀，爰图遗芳。物必称德，或陈或将。有缛其仪，有苾其香。灵兮来下，割烹是尝。
绍兴别庙乐歌五首·彻豆用《宁安》。
作者：郊庙朝会歌辞
朝代：宋
体裁：四言诗

仙驭弗返，眇邈清都。荐此嘉殽，既丰既腴。奠享有成，鼓乐愉愉。彻我豆笾，率礼无踰。
绍兴别庙乐歌五首·懿节皇后室酌献用《明安》。
作者：郊庙朝会歌辞
朝代：宋
体裁：四言诗

曾沙表庆，正位椒庭。徽音杳邈，宫壶仪刑。虔修祀事，清酌惟馨。缩以包茅，昭格明灵。
绍兴十三年发皇后册宝十三首
作者：郊庙朝会歌辞
朝代：宋

天地奠位，乾坤以分。夫妇有别，父子相亲。圣王之治，礼重婚姻。端冕从事，是正大伦。天子当阳，群工就列。册宝既陈，钟鼓备设。上公奉事，容庄心协。克相盛礼，光昭玉牒。穆穆睟容，如天之临。赫赫明命，如玉之音。虔恭出门，礼容兢兢。涂山生启，夏道以兴。朝阳已升，薰风习至。乐奏既成，礼容亦备。玉佩锵鸣，帝徐举趾。壶政穆宣，以听内治。猗欤贤后，德本性成。承天致顺，溯日为明。作配俪极，王化以行。万有千岁，奉祀宗祊。款承祗事，时惟肃雍。跪奉册宝，陈于法宫。以俯以仰，有仪有容。明神介之，福禄来崇。温惠之德，袆翟之衣。行中采荠，礼无或违。降于丹陛，有容有仪。委委蛇蛇，谁其似之。镂苍玉兮，盛德载扬。铸南金兮，作镇椒房。虔受赐兮，有烨有光。宜室家兮，朱芾斯皇。礼既行兮，厥位孔安。母仪正兮，容止可观。奉东朝兮，常得其欢。求淑女兮，岂乐多般。素月澄辉，众星显列。炳为天文，各有攸别。椒房既正，阴教斯设。关雎麟趾，应如响捷。窈窕其容，淑嫕其姿。烂其如云，瞻我母仪。曰天之妹，作合惟宜。粲然舞抃，畴不肃祗。宝字煌煌，册书粲粲。副笄加饰，袆褕有烂。祗若帝休，委蛇乐衎。亿万斯年，永膺宸翰。太任徽音，太姒是嗣。则百斯男，周室以炽。天子万年，受兹女士。如姒事任，从以孙子。
绍兴十三年发皇后册宝十三首·其一
作者：郊庙朝会歌辞
朝代：宋

天地奠位，乾坤以分。夫妇有别，父子相亲。圣王之治，礼重婚姻。端冕从事，是正大伦。
绍兴十三年发皇后册宝十三首·其一
作者：郊庙朝会歌辞
朝代：宋

天地奠位，干坤以分。
夫妇有别，父子相亲。
圣王之治，礼重婚姻。
端冕从事，是正大伦。
绍兴十三年发皇后册宝十三首·其七
作者：郊庙朝会歌辞
朝代：宋
体裁：四言诗

温惠之德，袆翟之衣。行中采荠，礼无或违。降于丹陛，有容有仪。委委蛇蛇，谁其似之。
绍兴十三年发皇后册宝十三首·其三
作者：郊庙朝会歌辞
朝代：宋
体裁：四言诗

穆穆睟容，如天之临。赫赫明命，如玉之音。虔恭出门，礼容兢兢。涂山生启，夏道以兴。
绍兴十三年发皇后册宝十三首·其九
作者：郊庙朝会歌辞
朝代：宋
体裁：四言诗

礼既行兮，厥位孔安。母仪正兮，容止可观。奉东朝兮，常得其欢。求淑女兮，岂乐多般。
绍兴十三年发皇后册宝十三首·其二
作者：郊庙朝会歌辞
朝代：宋
体裁：四言诗

天子当阳，群工就列。册宝既陈，钟鼓备设。上公奉事，容庄心协。克相盛礼，光昭玉牒。
绍兴十三年发皇后册宝十三首·其五
作者：郊庙朝会歌辞
朝代：宋

猗欤贤后，德本性成。承天致顺，溯日为明。作配俪极，王化以行。万有千岁，奉祀宗祊。
绍兴十三年发皇后册宝十三首·其五
作者：郊庙朝会歌辞
朝代：宋

猗欤贤后，德本性成。
承天致顺，遡日为明。
作配俪极，王化以行。
万有千岁，奉祀宗祊。
绍兴十三年发皇后册宝十三首·其八
作者：郊庙朝会歌辞
朝代：宋
体裁：四言诗

镂苍玉兮，盛德载扬。铸南金兮，作镇椒房。虔受赐兮，有烨有光。宜室家兮，朱芾斯皇。
绍兴十三年发皇后册宝十三首·其六
作者：郊庙朝会歌辞
朝代：宋
体裁：四言诗

款承祗事，时惟肃雍。跪奉册宝，陈于法宫。以俯以仰，有仪有容。明神介之，福禄来崇。
绍兴十三年发皇后册宝十三首·其十
作者：郊庙朝会歌辞
朝代：宋
体裁：四言诗

素月澄辉，众星显列。炳为天文，各有攸别。椒房既正，阴教斯设。关雎麟趾，应如响捷。
绍兴十三年发皇后册宝十三首·其十一
作者：郊庙朝会歌辞
朝代：宋
体裁：四言诗

窈窕其容，淑嫕其姿。烂其如云，瞻我母仪。曰天之妹，作合惟宜。粲然舞抃，畴不肃祗。
绍兴十三年发皇后册宝十三首·其十三
作者：郊庙朝会歌辞
朝代：宋
体裁：四言诗

太任徽音，太姒是嗣。则百斯男，周室以炽。天子万年，受兹女士。如姒事任，从以孙子。
绍兴十三年发皇后册宝十三首·其十二
作者：郊庙朝会歌辞
朝代：宋
体裁：四言诗

宝字煌煌，册书粲粲。副笄加饰，袆褕有烂。祗若帝休，委蛇乐衎。亿万斯年，永膺宸翰。
绍兴十三年发皇后册宝十三首·其四
作者：郊庙朝会歌辞
朝代：宋

朝阳已升，熏风习至。
乐奏既成，礼容亦备。
玉佩锵鸣，帝徐举趾。
壶政穆宣，以听内治。
绍兴十三年发皇后册宝十三首·其四
作者：郊庙朝会歌辞
朝代：宋

朝阳已升，薰风习至。乐奏既成，礼容亦备。玉佩锵鸣，帝徐举趾。壶政穆宣，以听内治。
绍兴十四年奉上徽宗册宝三首 其二 册宝升殿用《显安》。
作者：郊庙朝会歌辞
朝代：宋
体裁：四言诗

金字煌煌，瑶光灿灿。群工奉之，登此宝殿。对越祖宗，式遵成宪。威灵在天，来止来燕。
绍兴十四年奉上徽宗册宝三首·上徽号用《显安》。
作者：郊庙朝会歌辞
朝代：宋
体裁：四言诗

惟精惟一，乃圣乃神。鸿名克扬，茂实斯宾。如禹之功，如尧之仁。孝思永慕，用诏无垠。
绍兴十四年奉上徽宗册宝三首·册宝入门用《显安》。
作者：郊庙朝会歌辞
朝代：宋
体裁：四言诗

于铄徽考，如天莫名。迨兹丕扬，拟纯粹精。温玉镂文，来至于祊。有严奕奕，礼备乐成。
绍兴十四年奉上徽宗册宝三首·册宝入门用《显安》。
作者：郊庙朝会歌辞
朝代：宋

于铄徽考，如天莫名。迨兹丕扬，拟纯粹精。温玉镂文，来至于祊。有严奕奕，礼备乐成。金字煌煌，瑶光灿灿。群工奉之，登此宝殿。对越祖宗，式遵成宪。威灵在天，来止来燕。惟精惟一，乃圣乃神。鸿名克扬，茂实斯宾。如禹之功，如尧之仁。孝思永慕，用诏无垠。
绍兴十四年奉上徽宗册宝三首·册宝升殿用《显安》。
作者：郊庙朝会歌辞
朝代：宋

金字煌煌，瑶光灿灿。
羣工奉之，登此宝殿。
对越祖宗，式遵成宪。
威灵在天，来止来燕。
绍兴十年发皇太后册宝八首 其四 太傅奉册宝出门用《圣安》。
作者：郊庙朝会歌辞
朝代：宋
体裁：四言诗

肃肃东朝，帝隆孝治。猗欤丕称，宝册斯备。皇扉四辟，导迎庆瑞。德迈太任，有周卜世。
绍兴十年发皇太后册宝八首·中书令奉册诣皇帝褥位用《礼安》。
作者：郊庙朝会歌辞
朝代：宋
体裁：四言诗

声乐备陈，礼容罔忒。相维辟公，虔奉玉册。皇则受之，慕形于色。既寿且康，与天无极。
绍兴十年发皇太后册宝八首·侍中奉宝诣皇帝褥位用《礼安》。
作者：郊庙朝会歌辞
朝代：宋
体裁：四言诗

祖启瑶光，诞生明圣。尊极母仪，帝庸作命。宝章煌煌，导以笙磬。还燕慈宁，邦家徯庆。
绍兴十年发皇太后册宝八首·册宝升慈宁殿幄用《圣安》。
作者：郊庙朝会歌辞
朝代：宋
体裁：四言诗

礼行东朝，乐奏大吕。羽卫森陈，簪绅式序。云幄邃严，宏典是举。天子万年，母仪寰宇。
绍兴十年发皇太后册宝八首·太傅奉册宝入门用《圣安》。
作者：郊庙朝会歌辞
朝代：宋
体裁：四言诗

静顺坤仪，圣神是育。懿铄昭陈，镂文华玉。乐奏既备，礼仪不渎。导迎善祥，翟车归毣。
绍兴十年发皇太后册宝八首·太傅奉册宝出门用《圣安》。
作者：郊庙朝会歌辞
朝代：宋

肃肃东朝，帝隆孝治。
猗欤丕称，宝册斯备。
皇扉四闢，导迎庆瑞。
德迈太任，有周卜世。
绍兴十年发皇太后册宝八首·太傅奉册授提点官用《礼安》。
作者：郊庙朝会歌辞
朝代：宋
体裁：四言诗

孝奉天仪，信维休德。发越徽音，礼文靡忒。永保嘉祥，时万时亿。归于东朝，含饴燕息。
绍兴十年发皇太后册宝八首·太傅奉册授提点官用《礼安》。
作者：郊庙朝会歌辞
朝代：宋
体裁：四言诗

肃雍长乐，克笃其庆。河洲茂德，沙麓启圣。是生睿哲，蚤隆丕运。钦称鸿宝，永膺天命。
绍兴十年发皇太后册宝八首·皇帝随册宝降殿用《圣安》。
作者：郊庙朝会歌辞
朝代：宋
体裁：四言诗

景祚有开，符天媲昊。诞毓圣神，是崇位号。星拱天随，祗严册宝。还御慈宁，增光舜道。
绍兴十年发皇太后册宝八首·皇帝随册宝降殿用《圣安》。
作者：郊庙朝会歌辞
朝代：宋

景祚有开，符天媲昊。诞毓圣神，是崇位号。星拱天随，祗严册宝。还御慈宁，增光舜道。声乐备陈，礼容罔忒。相维辟公，虔奉玉册。皇则受之，慕形于色。既寿且康，与天无极。祖启瑶光，诞生明圣。尊极母仪，帝庸作命。宝章煌煌，导以笙磬。还燕慈宁，邦家徯庆。肃肃东朝，帝隆孝治。猗欤丕称，宝册斯备。皇扉四辟，导迎庆瑞。德迈太任，有周卜世。静顺坤仪，圣神是育。懿铄昭陈，镂文华玉。乐奏既备，礼仪不渎。导迎善祥，翟车归毣。孝奉天仪，信维休德。发越徽音，礼文靡忒。永保嘉祥，时万时亿。归于东朝，含饴燕息。肃雍长乐，克笃其庆。河洲茂德，沙麓启圣。是生睿哲，蚤隆丕运。钦称鸿宝，永膺天命。礼行东朝，乐奏大吕。羽卫森陈，簪绅式序。云幄邃严，宏典是举。天子万年，母仪寰宇。
绍兴朝会十三首 其一 群臣酒行用《正安》。
作者：郊庙朝会歌辞
朝代：宋
体裁：四言诗

群公卿士，咸造在庭。式燕以衎，思均露零。穆穆明明，于斯为盛。归美报上，一人有庆。
绍兴朝会十三首 其一 酒一行用文舞。
作者：郊庙朝会歌辞
朝代：宋
体裁：四言诗

帝德诞敷，销烁群慝。近悦远来，惟圣时克。玉振金声，治功兴起。韶箾象之，尽善尽美。
绍兴朝会十三首 其一 酒载行用武舞。
作者：郊庙朝会歌辞
朝代：宋
体裁：四言诗

用戒不虞，谁能去兵。师出以律，动必有名。折彼遐冲，布昭圣武。和众安民，时惟多助。
绍兴朝会十三首 羣臣酒行用《正安》。 其一
作者：郊庙朝会歌辞
朝代：宋

羣公卿士，咸造在庭。
式燕以衎，思均露零。
穆穆明明，于斯为盛。
归美报上，一人有庆。
绍兴朝会十三首 羣臣酒行用《正安》。 其二
作者：郊庙朝会歌辞
朝代：宋
体裁：四言诗

明明天子，万福来同。嘉宾式燕，曷不肃雍。燕以示慈，式礼莫愆。乐胥君子，容止可观。
绍兴朝会十三首 酒一行用文舞。 其一
作者：郊庙朝会歌辞
朝代：宋

帝德诞敷，销烁羣慝。
近悦远来，惟圣时克。
玉振金声，治功兴起。
韶箾象之，尽善尽美。
绍兴朝会十三首 酒一行用文舞。 其二
作者：郊庙朝会歌辞
朝代：宋
体裁：四言诗

文物以纪，藻色以明。礼备乐举，遹观厥成。睿知有临，诞敷文德。教雨化风，洽此四国。
绍兴朝会十三首 酒载行用武舞。 其一
作者：郊庙朝会歌辞
朝代：宋

用戒不虞，谁能去兵。
师出以律，动必有名。
折彼遐衝，布昭圣武。
和众安民，时惟多助。
绍兴朝会十三首 酒载行用武舞。 其二
作者：郊庙朝会歌辞
朝代：宋
体裁：四言诗

止戈曰武，惟圣为能。御得其道，无敢不庭。整我六师，稽诸七德。不吴不扬，有严有翼。
绍兴朝会十三首·三举酒用《瑞粟呈祥》。
作者：郊庙朝会歌辞
朝代：宋
体裁：古风

至治发闻惟馨香，播厥百谷臻穰穰。农夫之庆岁其有，禾易长亩盈仓箱。时和物阜粟滋茂，嘉生骈穗来呈祥。自今以始大丰美，行旅不用赍糇粮。
绍兴朝会十三首·上公上寿用《和安》。
作者：郊庙朝会歌辞
朝代：宋
体裁：四言诗

八音克谐，万舞有奕。上公奉觞，率兹百辟。声效呼嵩，祝圣人寿。亿载万年，天长地久。
绍兴朝会十三首·公卿入门用《正安》。升降同。
作者：郊庙朝会歌辞
朝代：宋
体裁：四言诗

天子当阳，臣工率职。流水朝宗，众星拱极。环佩锵锵，威仪抑抑。上下交欣，同心同德。
绍兴朝会十三首·再举酒用《沧海澄清》。
作者：郊庙朝会歌辞
朝代：宋
体裁：古风

百谷王，符圣治。不扬波，效殊祉。德沦渊，沧海清。应千秋，叙五行。
绍兴朝会十三首·皇帝初举酒用《瑞木成文》。
作者：郊庙朝会歌辞
朝代：宋
体裁：四言诗

厚地效珍，嘉木纪瑞。匪刻匪雕，具文见意。三登太平，允协圣治。诗雅咏歌，有光既醉。
绍兴朝会十三首·皇帝升坐用《乾安》。
作者：郊庙朝会歌辞
朝代：宋
体裁：四言诗

钩陈肃列，金奏充庭。颙卬南面，如日之升。垂衣拱手，治无能名。顺履献岁，大安大荣。
绍兴朝会十三首·皇帝升坐用《干安》。
作者：郊庙朝会歌辞
朝代：宋

鈎陈肃列，金奏充庭。
颙卬南面，如日之昇。
垂衣拱手，治无能名。
顺履献岁，大安大荣。
绍兴朝会十三首·皇帝降坐用《干安》。
作者：郊庙朝会歌辞
朝代：宋
体裁：四言诗

帝坐荧煌，廷绅肃穆。对扬天休，各恭尔服。颂声洋洋，弥文郁郁。礼备乐成，永膺多福。
绍兴朝会十三首·群臣酒行用《正安》。
作者：郊庙朝会歌辞
朝代：宋

群公卿士，咸造在庭。式燕以衎，思均露零。穆穆明明，于斯为盛。归美报上，一人有庆。明明天子，万福来同。嘉宾式燕，曷不肃雍。燕以示慈，式礼莫愆。乐胥君子，容止可观。
绍兴朝会十三首·酒一行用文舞。
作者：郊庙朝会歌辞
朝代：宋

帝德诞敷，销烁群慝。近悦远来，惟圣时克。玉振金声，治功兴起。韶箾象之，尽善尽美。文物以纪，藻色以明。礼备乐举，遹观厥成。睿知有临，诞敷文德。教雨化风，洽此四国。
绍兴朝会十三首·酒载行用武舞。
作者：郊庙朝会歌辞
朝代：宋

用戒不虞，谁能去兵。师出以律，动必有名。折彼遐冲，布昭圣武。和众安民，时惟多助。止戈曰武，惟圣为能。御得其道，无敢不庭。整我六师，稽诸七德。不吴不扬，有严有翼。
绍兴朝日十首 其一 降神用《高安》。
作者：郊庙朝会歌辞
朝代：宋
体裁：四言诗

玄鸟既至，序属春分。朝于太阳，厥典备存。载严大采，示民有尊。扬光下烛，煜爚东门。
绍兴朝日十首 其三 降神用《高安》。
作者：郊庙朝会歌辞
朝代：宋
体裁：四言诗

周祀及闇，汉制中营。肸蚃是届，礼神以兄。我洁斯璧，我肥斯牲。神兮燕享，鉴观孔明。
绍兴朝日十首 其二 降神用《高安》。
作者：郊庙朝会歌辞
朝代：宋
体裁：四言诗

升晖丽天，阳德之母。率无颇偏，兼烛下土。恭事崇坛，礼乐具举。顿御六龙，裴回容与。
绍兴朝日十首 其四 降神用《高安》。
作者：郊庙朝会歌辞
朝代：宋
体裁：四言诗

屹尔王宫，泛临翊翊。惠此万方，岂惟五色。以修阳政，以习地德。云景杳冥，施祥无极。
绍兴朝日十首·亚、终献用《文安》。
作者：郊庙朝会歌辞
朝代：宋
体裁：四言诗

礼罄沃盥，诚意肃将。包茅是缩，冀毕重觞。焕矣情文，既具醉止。熙事备成，灵其有喜。
绍兴朝日十首·初献升殿用《正安》。
作者：郊庙朝会歌辞
朝代：宋
体裁：四言诗

天宇四霁，嘉坛聿崇。肃祗严祀，登降有容。仰瞻曜灵，位居其中。既安既妥，沛哉丰融。
绍兴朝日十首·奉俎用《丰安》。
作者：郊庙朝会歌辞
朝代：宋
体裁：四言诗

扶桑朝暾，和气肸饬。奉此牲牢，为俎孔硕。芬馨进闻，介我黍稷。所将以诚，兹用享德。
绍兴朝日十首·奠玉币用《嘉安》。
作者：郊庙朝会歌辞
朝代：宋
体裁：四言诗

物之备矣，以交于神。时惟炎精，不忘顾歆。经纬之文，璆琳之质。灿然相辉，其仪秩秩。
绍兴朝日十首·送神用《礼安》。
作者：郊庙朝会歌辞
朝代：宋
体裁：四言诗

羲和驾兮，其容杲杲。将安之兮，言归黄道。光赫万物，无古无今。人君之表，咸仰照临。
绍兴朝日十首·酌献用《嘉安》。
作者：郊庙朝会歌辞
朝代：宋
体裁：四言诗

匏爵斯陈，百味旨酒。勺以献之，再拜稽首。钟鼓在列，灵方安留。眷然加荐，惟时之休。
绍兴朝日十首·降神用《高安》。
作者：郊庙朝会歌辞
朝代：宋

玄鸟既至，序属春分。朝于太阳，厥典备存。载严大采，示民有尊。扬光下烛，煜爚东门。升晖丽天，阳德之母。率无颇偏，兼烛下土。恭事崇坛，礼乐具举。顿御六龙，裴回容与。周祀及闇，汉制中营。肸蚃是届，礼神以兄。我洁斯璧，我肥斯牲。神兮燕享，鉴观孔明。屹尔王宫，泛临翊翊。惠此万方，岂惟五色。以修阳政，以习地德。云景杳冥，施祥无极。
绍兴淳熙分命馆职定撰十七首 其一 圜钟为宫
作者：郊庙朝会歌辞
朝代：宋

上直房心，时惟明堂。配天享亲，宗祀有常。盛德在金，日吉辰良。享我克诚，来格来康。
绍兴淳熙分命馆职定撰十七首 其三 太簇为徵
作者：郊庙朝会歌辞
朝代：宋

休德孔昭，灵承上帝。孝极尊亲，严配于位。嘉荐芬芳，礼无不备。神其格思，享兹诚至。
绍兴淳熙分命馆职定撰十七首 其二 黄钟为角
作者：郊庙朝会歌辞
朝代：宋

合宫盛礼，金商令时。备成熙事，蒐扬上仪。骏奔在庭，精意肃祗。来享嘉荐，神灵燕娭。
绍兴淳熙分命馆职定撰十七首 其四 姑洗为羽
作者：郊庙朝会歌辞
朝代：宋

霜露既降，孝思奉先。陟降上帝，礼隆九筵。有馨黍稷，有肥牲牷。神来燕娭，想像肃然。
绍兴淳熙分命馆职定撰十七首·上帝位奠玉币用《嘉安》。
作者：郊庙朝会歌辞
朝代：宋
体裁：四言诗

大享季秋，百执扬厉。明明太宗，赫赫上帝。祗荐忱诚，式严圭币。祚我明德，锡兹来裔。
绍兴淳熙分命馆职定撰十七首·上帝位酌献用《嘉安》。
作者：郊庙朝会歌辞
朝代：宋
体裁：四言诗

烨彼房心，明明有融。维圣享帝，礼行合宫。祀事时止，粢盛洁丰。昭受申命，万福攸同。
绍兴淳熙分命馆职定撰十七首·亚、终献用《文安》。
作者：郊庙朝会歌辞
朝代：宋
体裁：四言诗

总章灵承，维国之常。礼乐宣鬯，降升齐庄。竭诚尽志，荐兹累觞。于昭在上，申锡无疆。
绍兴淳熙分命馆职定撰十七首·升殿用《正安》。
作者：郊庙朝会歌辞
朝代：宋
体裁：四言诗

皇祖配帝，岁祀明堂。冕服陟降，玉佩玱玱。疾徐有节，进止克庄。维时右享，日靖四方。
绍兴淳熙分命馆职定撰十七首·圜钟为宫
作者：郊庙朝会歌辞
朝代：宋

上直房心，时惟明堂。配天享亲，宗祀有常。盛德在金，日吉辰良。享我克诚，来格来康。合宫盛礼，金商令时。备成熙事，蒐扬上仪。骏奔在庭，精意肃祗。来享嘉荐，神灵燕娭。休德孔昭，灵承上帝。孝极尊亲，严配于位。嘉荐芬芳，礼无不备。神其格思，享兹诚至。霜露既降，孝思奉先。陟降上帝，礼隆九筵。有馨黍稷，有肥牲牷。神来燕娭，想像肃然。
绍兴淳熙分命馆职定撰十七首·太宗位奠币用《宗安》。
作者：郊庙朝会歌辞
朝代：宋
体裁：四言诗

穆穆皇祖，丕昭圣功。声律身度，乐备礼隆。祗荐量币，祀于合宫。玉帛万国，驩心载同。
绍兴淳熙分命馆职定撰十七首·太宗位酌献用《德安》。
作者：郊庙朝会歌辞
朝代：宋
体裁：四言诗

受命溥将，勋高百王。寰宇大定，圣治平康。有严陟配，宗祀明堂。神保是格，申锡无疆。
绍兴淳熙分命馆职定撰十七首·彻豆用《肃安》。
作者：郊庙朝会歌辞
朝代：宋
体裁：四言诗

于皇上帝，肃然来临。恭荐芳俎，以达高明。烹饪既事，享于克诚。以介景福，惟德之馨。
绍兴淳熙分命馆职定撰十七首·捧俎用《丰安》。
作者：郊庙朝会歌辞
朝代：宋
体裁：四言诗

备物昭陈，工祝告具。维羊维牛，孔硕孔庶。有嘉维馨，加食宜饫。敛时五福，永膺丰胙。
绍兴淳熙分命馆职定撰十七首·文舞退、武舞进用《正安》。
作者：郊庙朝会歌辞
朝代：宋
体裁：四言诗

温厚严凝，于皇上帝。文德武功，列圣并配。舞缀象成，肃雍进退。秉翟踆踆，总干蹈厉。
绍兴淳熙分命馆职定撰十七首·盥洗用《正安》。
作者：郊庙朝会歌辞
朝代：宋
体裁：四言诗

礼经之重，祭典为宗。上公摄事，进退弥恭。庶品丰洁，令仪肃雍。百祥萃止，惟吉之从。
绍兴淳熙分命馆职定撰十七首·送神用《景安》。
作者：郊庙朝会歌辞
朝代：宋
体裁：四言诗

帝在合宫，鉴观盛礼。黍稷惟馨，神心则喜。礼备乐成，亦既归止。亿万斯年，以贶多祉。
绍兴淳熙分命馆职定撰十七首·酌献用《德安》。
作者：郊庙朝会歌辞
朝代：宋
体裁：四言诗

炎运中兴，苍生载宁。九秩燕豫，三纪丰凝。精祀上帝，陟配威灵。锡羡胙祉，万世承承。
绍兴淳熙分命馆职定撰十七首·高宗位奠币用《宗安》。
作者：郊庙朝会歌辞
朝代：宋
体裁：四言诗

赫赫高庙，于尧有光。覆被万祀，冠冕百王。有量斯币，蠲洁是将。在帝左右，维时降康。
绍兴登门肆赦二首 其二 降坐用《乾安》。
作者：郊庙朝会歌辞
朝代：宋
体裁：四言诗

鸿霈普洽，言归端门。荡荡巍巍，旋乾转坤。穆然宣室，储思垂恩。于万斯年，敷锡群元。
绍兴登门肆赦二首·升坐用《乾安》。
作者：郊庙朝会歌辞
朝代：宋

拜况于郊，皇哉唐哉。熙事休成，六騑鼎来。天阃以决，地垠以开。隤祉发祥，如登春台。鸿霈普洽，言归端门。荡荡巍巍，旋乾转坤。穆然宣室，储思垂恩。于万斯年，敷锡群元。
绍兴登门肆赦二首·升坐用《干安》。
作者：郊庙朝会歌辞
朝代：宋
体裁：四言诗

拜况于郊，皇哉唐哉。熙事休成，六騑鼎来。天阃以决，地垠以开。隤祉发祥，如登春台。
绍兴登门肆赦二首·降坐用《干安》。
作者：郊庙朝会歌辞
朝代：宋

鸿霈普洽，言归端门。
荡荡巍巍，旋干转坤。
穆然宣室，储思垂恩。
于万斯年，敷锡羣元。
绍兴祀九宫贵神十首 其一 降神用《景安》。
作者：郊庙朝会歌辞
朝代：宋
体裁：四言诗

紫阙幽宏，惟神灵尊。辅成泰元，赞役乃坤。曰雨曰旸，缊豫调纷。享荐陨光，蒙祉如屯。
绍兴祀九宫贵神十首 其三 降神用《景安》。
作者：郊庙朝会歌辞
朝代：宋
体裁：四言诗

于赫九宫，天神之贵。煌煌彪列，下土是莅。幽赞高穹，阴骘万类。肃若旧典，有严祗事。
绍兴祀九宫贵神十首 其二 降神用《景安》。
作者：郊庙朝会歌辞
朝代：宋
体裁：四言诗

载阳衍德，农祥孔昭。赉兹元嘏，穰穰黍苗。象舆眇冥，金奏远姚。无阏厥灵，丹衷匪恌。
绍兴祀九宫贵神十首 其四 降神用《景安》。
作者：郊庙朝会歌辞
朝代：宋
体裁：四言诗

练时吉良，聿崇明祀。粢盛洁丰，牲硕酒旨。肃唱和声，来燕来止。嘉承天休，赉及含齿。
绍兴祀九宫贵神十首·亚、终献用《文安》。
作者：郊庙朝会歌辞
朝代：宋
体裁：四言诗

均调大化，阴骘下民。骏功有赫，诞举明禋。嘉觞中贰，执事惟寅。清明鬯矣，福禄攸臻。
绍兴祀九宫贵神十首·初献升坛用《正安》。
作者：郊庙朝会歌辞
朝代：宋
体裁：四言诗

于昭毖祀，周旋有容。历阶将事，趋进鞠躬。改步如初，没阶弥恭。左墄右平，陟降雍雍。
绍兴祀九宫贵神十首·太一位奠玉币用《嘉安》。
作者：郊庙朝会歌辞
朝代：宋
体裁：四言诗

煌煌九宫，照临下土。阴骘庶类，功施周普。恪修祀典，礼备乐举。嘉玉量币，馨非稷黍。
绍兴祀九宫贵神十首·太一位酌献用《嘉安》。
作者：郊庙朝会歌辞
朝代：宋
体裁：四言诗

惟天丕冒，彪列九神。财成元化，阴骘下民。有酒斯旨，登荐苾芬。昭哉降鉴，茀禄来臻。
绍兴祀九宫贵神十首·奉俎用《丰安》。
作者：郊庙朝会歌辞
朝代：宋
体裁：四言诗

灵鉴匪远，诚心肃祗。是烝是享，俎实孔时。礼行乐奏，肸蚃是期。云车风马，神其燕娭。
绍兴祀九宫贵神十首·奉俎用《丰安》。
作者：郊庙朝会歌辞
朝代：宋

灵鉴匪远，诚心肃祗。
是烝是享，俎实孔时。
礼行乐奏，肸蠁是期。
云车风马，神其燕娭。
绍兴祀九宫贵神十首·送神用《景安》。
作者：郊庙朝会歌辞
朝代：宋
体裁：四言诗

荐献有序，降登无违。礼乐备举，昭格燕娭。云车缥缈，神曰还归。报以景贶，翊我昌期。
绍兴祀九宫贵神十首·降神用《景安》。
作者：郊庙朝会歌辞
朝代：宋

紫阙幽宏，惟神灵尊。辅成泰元，赞役乃坤。曰雨曰旸，缊豫调纷。享荐陨光，蒙祉如屯。载阳衍德，农祥孔昭。赉兹元嘏，穰穰黍苗。象舆眇冥，金奏远姚。无阏厥灵，丹衷匪恌。于赫九宫，天神之贵。煌煌彪列，下土是莅。幽赞高穹，阴骘万类。肃若旧典，有严祗事。练时吉良，聿崇明祀。粢盛洁丰，牲硕酒旨。肃唱和声，来燕来止。嘉承天休，赉及含齿。
绍兴祀先农摄事七首 其三 奠币用《明安》。
作者：郊庙朝会歌辞
朝代：宋
体裁：四言诗

灵斿载临，见先陈贽。有严篚实，式将纯意。肸蚃既接，礼行有次。神兮安留，歆我禋祀。
绍兴祀先农摄事七首 其二 初献升殿用《同安》。盥洗同。
作者：郊庙朝会歌辞
朝代：宋
体裁：四言诗

率职咸涖，礼容睟然。澡身端意，陟降靡愆。神心嘉虞，飨兹洁蠲。敷锡纯佑，屡登丰年。
绍兴祀先农摄事七首·亚、终献用《同安》。
作者：郊庙朝会歌辞
朝代：宋
体裁：四言诗

旨具百味，酌备三畴。贰觞既毕，礼洽意周。庶几嘉飨，格神之幽。相我穑事，锡以有秋。
绍兴祀先农摄事七首·初献升殿用《同安》。盥洗同。
作者：郊庙朝会歌辞
朝代：宋

率职咸莅，礼容睟然。
澡身端意，陟降靡愆。
神心嘉虞，飨兹洁蠲。
敷锡纯佑，屡登丰年。
绍兴祀先农摄事七首·后稷位酌献用《成安》。
作者：郊庙朝会歌辞
朝代：宋
体裁：四言诗

有周膺历，实起后稷。相时丰功，率由稼穑。振古称祀，先农并食。阜我昌我，时万时亿。
绍兴祀先农摄事七首·奠币用《明安》。
作者：郊庙朝会歌辞
朝代：宋

灵斿载临，见先陈贽。
有严篚实，式将纯意。
肸蠁既接，礼行有次。
神兮安留，歆我禋祀。
绍兴祀先农摄事七首·神农位酌献用《成安》。
作者：郊庙朝会歌辞
朝代：宋
体裁：四言诗

耒耜之教，帝实开先。致养垂利，古今民天。嘉荐报本，于以祈年。诚格和应，神娭福延。
绍兴祀先农摄事七首·迎神用《凝安》。
作者：郊庙朝会歌辞
朝代：宋
体裁：四言诗

青阳开动，土膏脉起。日练吉亥，为农祈祉。典秩增峻，仪物具美。幄光熉黄，庶几戾止。
绍兴祀先农摄事七首·迎神用《凝安》。
作者：郊庙朝会歌辞
朝代：宋

青阳开动，土膏脉起。日练吉亥，为农祈祉。典秩增峻，仪物具美。幄光熉黄，庶几戾止。率职咸涖，礼容睟然。澡身端意，陟降靡愆。神心嘉虞，飨兹洁蠲。敷锡纯佑，屡登丰年。灵斿载临，见先陈贽。有严篚实，式将纯意。肸蚃既接，礼行有次。神兮安留，歆我禋祀。耒耜之教，帝实开先。致养垂利，古今民天。嘉荐报本，于以祈年。诚格和应，神娭福延。有周膺历，实起后稷。相时丰功，率由稼穑。振古称祀，先农并食。阜我昌我，时万时亿。旨具百味，酌备三畴。贰觞既毕，礼洽意周。庶几嘉飨，格神之幽。相我穑事，锡以有秋。熙事成兮，始终洁齐。笾豆彻兮，撙节靡垂。灵有嘉兮，降福孔皆。票然逝兮，我心孔怀。
绍兴祀先农摄事七首·送神用《凝安》。
作者：郊庙朝会歌辞
朝代：宋
体裁：四言诗

熙事成兮，始终洁齐。笾豆彻兮，撙节靡垂。灵有嘉兮，降福孔皆。票然逝兮，我心孔怀。
绍兴祀大火十二首 其一 降神用《高安》。
作者：郊庙朝会歌辞
朝代：宋
体裁：四言诗

五纬相天，各率其职。司礼与视，则维荧惑。至阳之精，届我长嬴。于以求之，祀事孔明。
绍兴祀大火十二首 其三 降神用《高安》。
作者：郊庙朝会歌辞
朝代：宋
体裁：四言诗

小大率礼，不愆于仪。展采错事，秩祀孔时。维今之故，阅我数度。修厥典常，神其来顾。
绍兴祀大火十二首 其二 降神用《高安》。
作者：郊庙朝会歌辞
朝代：宋
体裁：四言诗

有出有藏，伏见靡常。相我国家，鉴观四方。视罔不正，终然允臧。神其来格，明德馨香。
绍兴祀大火十二首 其四 降神用《高安》。
作者：郊庙朝会歌辞
朝代：宋
体裁：四言诗

于赫我宋，以火德王。永永丕图，繄神之相。神之来矣，维其时矣。礼备乐奏，神其知矣。
绍兴祀大火十二首·亚、终献用《文安》。
作者：郊庙朝会歌辞
朝代：宋
体裁：四言诗

神既贶施，嗜我饮食。申以累献，以承灵亿。神方常羊，咸毕我觞。于再于三，于诚之将。
绍兴祀大火十二首·升殿用《正安》。
作者：郊庙朝会歌辞
朝代：宋
体裁：四言诗

有俨其容，有洁其衷。屹屹崇坛，伊神与通。神肯降格，嘉神之休。虔恭降登，神乎安留。
绍兴祀大火十二首·商丘宣明王位奠币用《嘉安》。
作者：郊庙朝会歌辞
朝代：宋
体裁：四言诗

荧惑在天，惟火与合。繄神主火，纯一不杂。作配荧惑，祀功则然。不腆之币，于以告虔。
绍兴祀大火十二首·宣明王位酌献用《佑安》。
作者：郊庙朝会歌辞
朝代：宋

谁其祀神，知神嗜好。
阏伯祀火，为神所劳。
睠言配食，既与火俱。
于乐旨酒，承神嘉虞。
绍兴祀大火十二首·宣明王位酌献用《祐安》。
作者：郊庙朝会歌辞
朝代：宋
体裁：四言诗

谁其祀神，知神嗜好。阏伯祀火，为神所劳。眷言配食，既与火俱。于乐旨酒，承神嘉虞。
绍兴祀大火十二首·捧俎用《丰安》。
作者：郊庙朝会歌辞
朝代：宋
体裁：四言诗

火遵其令，无物不长。视此牲牢，务得其养。豢以祀神，有腯其肥。非神之宜，其将曷归。
绍兴祀大火十二首·荧惑位奠玉币用《嘉安》。
作者：郊庙朝会歌辞
朝代：宋
体裁：四言诗

馨香接神，肸蚃恍惚。求神以诚，荐诚以物。有藉斯玉，有篚斯币。是用荐陈，昭兹精意。
绍兴祀大火十二首·荧惑位奠玉币用《嘉安》。
作者：郊庙朝会歌辞
朝代：宋

馨香接神，肸蠁恍惚。
求神以诚，荐诚以物。
有藉斯玉，有篚斯币。
是用荐陈，昭兹精意。
绍兴祀大火十二首·荧惑位酌献用《祐安》。
作者：郊庙朝会歌辞
朝代：宋
体裁：四言诗

皇念有神，介我戬谷。登时休明，有此美禄。酌言献之，有飶其香。神兮燕娭，醉此嘉觞。
绍兴祀大火十二首·送神用《理安》。
作者：郊庙朝会歌辞
朝代：宋
体裁：四言诗

登降上下，奠璧献斝。音送粥粥，礼无违者。已虞至旦，神其将归。顾我国家，遗以繁釐。
绍兴祀大火十二首·降神用《高安》。
作者：郊庙朝会歌辞
朝代：宋

五纬相天，各率其职。司礼与视，则维荧惑。至阳之精，届我长嬴。于以求之，祀事孔明。有出有藏，伏见靡常。相我国家，鉴观四方。视罔不正，终然允臧。神其来格，明德馨香。小大率礼，不愆于仪。展采错事，秩祀孔时。维今之故，阅我数度。修厥典常，神其来顾。于赫我宋，以火德王。永永丕图，繄神之相。神之来矣，维其时矣。礼备乐奏，神其知矣。
绍兴祀太社太稷十七首 其一 迎神用
作者：郊庙朝会歌辞
朝代：宋

五祀之本，社稷有严。芟柞伊始，夫敢不虔。吉日惟戊，式荐豆笾。神其来格，用介有年。
绍兴祀太社太稷十七首 其三 迎神用
作者：郊庙朝会歌辞
朝代：宋

是尊是奉，兹率旧章。乐音纯绎，荐溢圆方。情文备矣，神其迪尝。永观锡羡，多穑穰穰。
绍兴祀太社太稷十七首 其二 迎神用
作者：郊庙朝会歌辞
朝代：宋

功烈在民，诞受露雨。良耜既歌，乃扬帗舞。是奉是尊，厚礼斯举。相其丰年，多稌多黍。
绍兴祀太社太稷十七首 其五 迎神用
作者：郊庙朝会歌辞
朝代：宋

国主社稷，时祀有常。肃若旧典，报本不忘。粢盛丰洁，歌吟青黄。尊神倏来，百物宾将。
绍兴祀太社太稷十七首 其四 迎神用
作者：郊庙朝会歌辞
朝代：宋

谷资土养，民赖谷生。功利之博，莫之与京。式严祠坛，因物荐诚。礼具乐奏，惟神顾歆。
绍兴祀太社太稷十七首·亚、终献用《文安》。
作者：郊庙朝会歌辞
朝代：宋
体裁：四言诗

风雨时若，自天降康。稼穑滋殖，自神发祥。谷我妇子，丰年穰穰。报本严祀，齐明允臧。
绍兴祀太社太稷十七首·升坛用《正安》。
作者：郊庙朝会歌辞
朝代：宋
体裁：四言诗

神地之道，粒食有先。岁谨祈报，礼严豆笾。降登祼荐，罔或不虔。以似以续，宜屡丰年。
绍兴祀太社太稷十七首·太社位奠玉币用《嘉安》。春社太稷、土正、后稷通用。
作者：郊庙朝会歌辞
朝代：宋
体裁：四言诗

土发而祭，农祥是祈。笾豆加篚，典礼有彝。惟兹圭币，用告肃祗。神灵降鉴，锡我繁釐。
绍兴祀太社太稷十七首·太社位奠玉币用《嘉安》。春社太稷、土正、后稷通用。
作者：郊庙朝会歌辞
朝代：宋

土发而祭，农祥是祈。
笾豆加篚，典礼有彝。
惟兹珪币，用告肃祗。
神灵降鉴，锡我繁釐。
绍兴祀太社太稷十七首·太社位奠玉币用《嘉安》。秋腊太稷、土正、后稷通用。
作者：郊庙朝会歌辞
朝代：宋
体裁：四言诗

赫赫媪神，稼穑是司。方是藉敛，报本攸宜。嘉坛建祀，玉帛陈仪。明灵昭格，以介蕃釐。
绍兴祀太社太稷十七首·太社位酌献用《嘉安》。春社太稷、土正、后稷通用。
作者：郊庙朝会歌辞
朝代：宋

封土崇祀，有烈在民。
千载不昧，福此人羣。
洗爵奠斝，有酒其芬。
神具醉止，恺乐欣欣。
绍兴祀太社太稷十七首·太社位酌献用《嘉安》。春社太稷、土正、后稷通用。
作者：郊庙朝会歌辞
朝代：宋
体裁：四言诗

封土崇祀，有烈在民。千载不昧，福此人群。洗爵奠斝，有酒其芬。神具醉止，恺乐欣欣。
绍兴祀太社太稷十七首·太社位酌献用《嘉安》。秋社、腊太稷、土正、后稷通用。
作者：郊庙朝会歌辞
朝代：宋
体裁：四言诗

叶气嘉生，年谷顺成。万亿及秭，如坻如京。奉时犉牡，告于神明。歌此良耜，于昭德馨。
绍兴祀太社太稷十七首·彻豆用《娭安》。
作者：郊庙朝会歌辞
朝代：宋
体裁：四言诗

报本之礼，载于甲令。灵坛昭告，神既来听。彻彼豆笾，精诚斯罄。实惟丰年，农夫之庆。
绍兴祀太社太稷十七首·捧俎用《丰安》。
作者：郊庙朝会歌辞
朝代：宋
体裁：四言诗

嘉承天和，黍稷翼翼。默相农功，繄神之德。俎实牺牲，旧章是式。嗣有丰年，我庾维亿。
绍兴祀太社太稷十七首·望瘗用《正安》。
作者：郊庙朝会歌辞
朝代：宋
体裁：四言诗

地载万物，民资乃功。报本称祀，太稷攸同。礼乐既备，讫埋愈恭。神其降嘏，时和岁丰。
绍兴祀太社太稷十七首·盥洗用《正安》。
作者：郊庙朝会歌辞
朝代：宋

祭重齐肃，神格专精。
沃洗于阼，涓洁着诚。
清明鬯矣，熙事备成。
以似以续，如坻如京。
绍兴祀太社太稷十七首·盥洗用《正安》。
作者：郊庙朝会歌辞
朝代：宋
体裁：四言诗

祭重齐肃，神格专精。沃洗于阼，涓洁著诚。清明鬯矣，熙事备成。以似以续，如坻如京。
绍兴祀太社太稷十七首·迎神用
作者：郊庙朝会歌辞
朝代：宋

五祀之本，社稷有严。芟柞伊始，夫敢不虔。吉日惟戊，式荐豆笾。神其来格，用介有年。功烈在民，诞受露雨。良耜既歌，乃扬帗舞。是奉是尊，厚礼斯举。相其丰年，多稌多黍。是尊是奉，兹率旧章。乐音纯绎，荐溢圆方。情文备矣，神其迪尝。永观锡羡，多穑穰穰。谷资土养，民赖谷生。功利之博，莫之与京。式严祠坛，因物荐诚。礼具乐奏，惟神顾歆。国主社稷，时祀有常。肃若旧典，报本不忘。粢盛丰洁，歌吟青黄。尊神倏来，百物宾将。
绍兴祀太社太稷十七首·还位用《正安》。
作者：郊庙朝会歌辞
朝代：宋
体裁：四言诗

国主太祀，地道聿神。稷司百谷，利毓惟均。练日新吉，粢盛飶芬。神燕娭矣，福此下民。
绍兴祀太社太稷十七首·送神用《宁安》。
作者：郊庙朝会歌辞
朝代：宋
体裁：四言诗

乃粒烝民，功昭万古。国有常祀，荐献式叙。肃肃雍雍，旧章咸举。神保聿归，介我稷黍。
绍兴祀岳镇海渎四十三首 其一 东方迎神用《凝安》。
作者：郊庙朝会歌辞
朝代：宋
体裁：四言诗

帝奠九㙻，孰匪我疆。繄我东土，山川相望。祀事孔时，肃雍不忘。嶪峨濛鸿，郁哉洋洋。
绍兴祀岳镇海渎四十三首 其七 东渎位。
作者：郊庙朝会歌辞
朝代：宋
体裁：四言诗

我祀伊何，于彼长淮。导源桐柏，委注蓬莱。捍齐护楚，宣威示怀。豆笾列陈，亦孔之偕。
绍兴祀岳镇海渎四十三首 其三 奠玉币用《明安》。
作者：郊庙朝会歌辞
朝代：宋
体裁：四言诗

司历告时，惟孟之春。爰举时祀，旅于有神。鼓钟既设，圭帛具陈。阜蕃庶物，以福我民。
绍兴祀岳镇海渎四十三首 其三十七 奠玉币用《明安》。
作者：郊庙朝会歌辞
朝代：宋
体裁：四言诗

相予阴威，厥功浩浩。一岁之功，何以为报。府有圭币，我其敢私。肃肃孔怀，于以将之。
绍兴祀岳镇海渎四十三首 其三十二 西渎位。
作者：郊庙朝会歌辞
朝代：宋
体裁：四言诗

自彼昆虚，于以潜流。念兹诞润，岂侯不犹。在昔中府，暨海聿脩。迄既望止，神保先卣。
绍兴祀岳镇海渎四十三首 其三十六 初献盥洗、升降用《同安》。
作者：郊庙朝会歌辞
朝代：宋
体裁：四言诗

寿宫煇煌，聿修时祀。缤其临矣，吉蠲以俟。居乎昂昂，行乎遂遂。敬尔攸司，展采错事。
绍兴祀岳镇海渎四十三首 其九 送神用《凝安》
作者：郊庙朝会歌辞
朝代：宋
体裁：四言诗

蹇兮纷纷，神实戾止。以饮以食，以享以祀。�兮冥冥，神亦归止。以醉以饱，以锡尔祉。
绍兴祀岳镇海渎四十三首 其二 初献盥洗用《同安》。
作者：郊庙朝会歌辞
朝代：宋
体裁：四言诗

青阳肇开，祀事孔饬。郁人赞溉，其馨苾苾。敬尔威仪，亦孔之则。神之格思，无我有斁。
绍兴祀岳镇海渎四十三首 其六 东海位。
作者：郊庙朝会歌辞
朝代：宋
体裁：四言诗

澒洞鸿濛，天与无极。导纳江汉，节宣南北。顺助其功，善下惟德。我祀孔时，以介景福。
绍兴祀岳镇海渎四十三首 其十一 初献盥洗、升降用《同安》。
作者：郊庙朝会歌辞
朝代：宋
体裁：四言诗

爰熙嘉坛，揭虔毖祀。郁人沃盥，赞我祼事。于降于登，以作以止。莫不肃雍，告灵飨矣。
绍兴祀岳镇海渎四十三首 其十七 亚、终献，酌献。
作者：郊庙朝会歌辞
朝代：宋
体裁：四言诗

神之游兮，洋洋对越。澹乎容与，肸蚃斯答。乃奏既备，八音攸节。重觞申陈，百礼以洽。
绍兴祀岳镇海渎四十三首 其十五 南海位。
作者：郊庙朝会歌辞
朝代：宋
体裁：四言诗

维水善下，利物曰功。逶迤百川，谁欤朝宗。荡荡大受，于焉会同。膋萧列陈，以答鸿濛。
绍兴祀岳镇海渎四十三首 其四 东岳位酌献用《成安》。
作者：郊庙朝会歌辞
朝代：宋
体裁：四言诗

岩岩天齐，自古在昔。肤寸之云，四方其泽。惟时东作，祀事乃饬。惠我无疆，恩沾动植。
绍兴祀岳镇海渎四十三首 其四十 北海位。
作者：郊庙朝会歌辞
朝代：宋
体裁：四言诗

八裔皆水，此一会同。沄沄天墟，洞荡洪濛。至哉维坎，不有斯功。所秩伊何，黄流在中。
绍兴祀岳镇海渎四十三首 其四十三 送神。曲同迎神。
作者：郊庙朝会歌辞
朝代：宋
体裁：四言诗

灵既醉饱，礼斯彻兮。灵亦乐康，乐斯阕兮。云征飙举，不可尼兮。荐福锡祉，曷有极兮。
绍兴祀岳镇海渎四十三首·东岳位酌献用《成安》。
作者：郊庙朝会歌辞
朝代：宋

岩岩天齐，自古在昔。
肤寸之云，四方其泽。
惟时东作，祀事乃饬。
惠我无疆，恩霑动植。
绍兴祀岳镇海渎四十三首·东方迎神用《凝安》。
作者：郊庙朝会歌辞
朝代：宋

帝奠九廛，孰匪我疆。
繄我东土，山川相望。
祀事孔时，肃雍不忘。
嶪峨蒙鸿，郁哉洋洋。
绍兴祀岳镇海渎四十三首·东海位。
作者：郊庙朝会歌辞
朝代：宋

澒洞鸿蒙，天与无极。
导纳江汉，节宣南北。
顺助其功，善下惟德。
我祀孔时，以介景福。
绍兴祀岳镇海渎四十三首·东渎位。
作者：郊庙朝会歌辞
朝代：宋

我祀伊何，于彼长淮。
导源桐柏，委注蓬莱。
扞齐护楚，宣威示怀。
豆笾列陈，亦孔之偕。
绍兴祀岳镇海渎四十三首·东镇位。
作者：郊庙朝会歌辞
朝代：宋
体裁：四言诗

惟山有镇，雄于其方。东孰为雄，于沂之疆。祀事有时，爰举旧章。我望匪遥，庶几燕飨。
绍兴祀岳镇海渎四十三首·中央迎神用《凝安》。
作者：郊庙朝会歌辞
朝代：宋
体裁：四言诗

天作高山，屹然中峙。经营厥宇，万亿咸遂。火熙土王，爰举时祀。绳绳宣延，彷佛来止。
绍兴祀岳镇海渎四十三首·中岳位酌献用《成安》。
作者：郊庙朝会歌辞
朝代：宋
体裁：四言诗

与天齐极，伊嵩之高。显灵效异，神休孔昭。饬我祀事，实俎鸾膋。以侑旨酒，其馨有椒。
绍兴祀岳镇海渎四十三首·中镇位。
作者：郊庙朝会歌辞
朝代：宋
体裁：四言诗

禹画九州，河内曰冀。霍山崇崇，作镇积势。我祀如何，百末旨味。承神燕娭，诸神毕至。
绍兴祀岳镇海渎四十三首·亚、终献。
作者：郊庙朝会歌辞
朝代：宋
体裁：四言诗

俎豆纷披，金石繁会。侑以贰尊，匪渎匪怠。我仪既周，我心孔戒。憺兮容与，彷佛如在。
绍兴祀岳镇海渎四十三首·亚、终献。
作者：郊庙朝会歌辞
朝代：宋
体裁：四言诗

肃肃其乂，既旨既溢。迨其毕酌，偏兹博硕。祀事既遂，不敢谇射。神或醉止，我心斯怿。
绍兴祀岳镇海渎四十三首·亚、终献，酌献。
作者：郊庙朝会歌辞
朝代：宋
体裁：四言诗

礼乐既成，肃容有常。奄留消摇，申毕重觞。仰胪所求，降福滂洋。师象山则，以况皇章。
绍兴祀岳镇海渎四十三首·亚、终献，酌献。
作者：郊庙朝会歌辞
朝代：宋

神之游兮，洋洋对越。
澹乎容与，肸蠁斯答。
乃奏既备，八音攸节。
重觞申陈，百礼以洽。
绍兴祀岳镇海渎四十三首·亚、终献，酌献。四位并同。
作者：郊庙朝会歌辞
朝代：宋
体裁：四言诗

我祀孔肃，神其安留。容与裴回，若止若浮。洽此重觞，申以百羞。无我斁遗，万邦之休。
绍兴祀岳镇海渎四十三首·初献盥洗、升降用《同安》。
作者：郊庙朝会歌辞
朝代：宋

寿宫辉煌，聿修时祀。
缤其临矣，吉蠲以竢。
居乎昂昂，行乎遂遂。
敬尔攸司，展采错事。
绍兴祀岳镇海渎四十三首·初献盥洗、升降用《同安》。
作者：郊庙朝会歌辞
朝代：宋
体裁：四言诗

思来感格，肃雍不忘。礼仪既备，济济跄跄。洁蠲致敬，往荐其芳。交若有承，神兮孔飨。
绍兴祀岳镇海渎四十三首·初献盥洗、升降用《同安》。
作者：郊庙朝会歌辞
朝代：宋

爰熙嘉坛，揭虔毖祀。
鬰人沃盥，赞我祼事。
于降于登，以作以止。
莫不肃雍，告灵飨矣。
绍兴祀岳镇海渎四十三首·初献盥洗、升降用《同安》。
作者：郊庙朝会歌辞
朝代：宋
体裁：四言诗

靡实不新，靡陈不濯。人之弗蠲，矧敢将酌。载晞之帨，载濡之勺。洗仪告备，陟降时若。
绍兴祀岳镇海渎四十三首·初献盥洗用《同安》。
作者：郊庙朝会歌辞
朝代：宋

青阳肇开，祀事孔饬。
鬰人赞溉，其馨苾苾。
敬尔威仪，亦孔之则。
神之格思，无我有斁。
绍兴祀岳镇海渎四十三首·北岳位酌献用《成安》。
作者：郊庙朝会歌辞
朝代：宋
体裁：四言诗

瞻彼芒芒，曰北之常。既高既厚，乃纪乃纲。荐鬯伊始，灵示孔将。玄服铁驾，览此下方。
绍兴祀岳镇海渎四十三首·北方迎神用《凝安》。
作者：郊庙朝会歌辞
朝代：宋
体裁：四言诗

我土绵绵，孰匪疆理。惟时幽都，匪曰隃只。涤哉艮月，朔风其同。曷阻曷深，其亦来降。
绍兴祀岳镇海渎四十三首·北海位。
作者：郊庙朝会歌辞
朝代：宋

八裔皆水，此一会同。
沄沄天墟，洞荡洪蒙。
至哉维坎，不有斯功。
所秩伊何，黄流在中。
绍兴祀岳镇海渎四十三首·北渎位。
作者：郊庙朝会歌辞
朝代：宋
体裁：四言诗

水星之精，播液发灵。不胁于河，既介以清。翼翼盥荐，椒糈芬馨。载止载留，爰弭翠旌。
绍兴祀岳镇海渎四十三首·北镇位。
作者：郊庙朝会歌辞
朝代：宋
体裁：四言诗

赫赫作镇，幽朔之垂。兼福我民，食哉具宜。克配彼岳，有严等衰。蠲我灌礼，其敢不祗。
绍兴祀岳镇海渎四十三首·南岳位酌献用《成安》。
作者：郊庙朝会歌辞
朝代：宋
体裁：四言诗

神曰司天，居南之衡。位焉则帝，于以奠方。南讹秩事，望礼有常。庶几嘉虞，介福无疆。
绍兴祀岳镇海渎四十三首·南方迎神用《凝安》。
作者：郊庙朝会歌辞
朝代：宋
体裁：四言诗

朱明盛长，我祀用饬。厥祀伊何，山川咸秩。如将见之，绳绳齐栗。神哉沛兮，消摇来格。
绍兴祀岳镇海渎四十三首·南海位。
作者：郊庙朝会歌辞
朝代：宋

维水善下，利物曰功。
逶迤百川，谁欤朝宗。
荡荡大受，于焉会同。
膋萧列陈，以答鸿蒙。
绍兴祀岳镇海渎四十三首·南渎位。
作者：郊庙朝会歌辞
朝代：宋
体裁：四言诗

四渎之利，经营中国。南曰大江，险兮天设。维尔有神，隃其庙食。望秩孔时，我心翼翼。
绍兴祀岳镇海渎四十三首·南镇位。
作者：郊庙朝会歌辞
朝代：宋
体裁：四言诗

维南有山，于彼会稽。作镇在昔，神则司之。厥有旧典，以祀以时。百味维旨，灵其燕娭。
绍兴祀岳镇海渎四十三首·奠玉币用《明安》。
作者：郊庙朝会歌辞
朝代：宋

司历告时，惟孟之春。
爰举时祀，旅于有神。
鼓钟既设，珪帛具陈。
阜蕃庶物，以福我民。
绍兴祀岳镇海渎四十三首·奠玉币用《明安》。
作者：郊庙朝会歌辞
朝代：宋
体裁：四言诗

彼林有庪，彼泽有沈。猗与西望，弗菲弗淫。乃追斯邸，乃㡛斯寻。卬礼既卒，是用是歆。
绍兴祀岳镇海渎四十三首·奠玉币用《明安》。
作者：郊庙朝会歌辞
朝代：宋
体裁：四言诗

我祀我享，仪物孔周。一纯斯举，二精聿修。璞兮其温，丝兮其紑。是荐洁蠲，神兮安留。
绍兴祀岳镇海渎四十三首·奠玉币用《明安》。
作者：郊庙朝会歌辞
朝代：宋

相予阴威，厥功浩浩。
一岁之功，何以为报。
府有珪币，我其敢私。
肃肃孔怀，于以将之。
绍兴祀岳镇海渎四十三首·奠玉币用《明安》。
作者：郊庙朝会歌辞
朝代：宋
体裁：四言诗

练日有望，高灵来下。何以告诚，心惟物假。有篚斯实，有宝斯籍。于以奠之，神光烛夜。
绍兴祀岳镇海渎四十三首·西岳位酌献用《成安》。
作者：郊庙朝会歌辞
朝代：宋
体裁：四言诗

屹削厥方，风云斯所。阴邑有宫，侐侐俣俣。清酤在尊，灵眷在下。于俎献兮，则莫我吐。
绍兴祀岳镇海渎四十三首·西方迎神用《凝安》。
作者：郊庙朝会歌辞
朝代：宋
体裁：四言诗

有岌斯安，有涵斯洽。聿相厥成，允祀是答。爰饬乃奏，乃奏既协。于昭降止，是遵是接。
绍兴祀岳镇海渎四十三首·西海位。
作者：郊庙朝会歌辞
朝代：宋
体裁：四言诗

奄浸坤轴，滋殖其濊。而典斯稽，有陛有壝。弗替时举，元斝斯酹。胡先于河，实委之会。
绍兴祀岳镇海渎四十三首·西渎位。
作者：郊庙朝会歌辞
朝代：宋

自彼昆虚，于以潜流。
念兹诞润，岂侯不犹。
在昔中府，暨海聿修。
迄既望止，神保先卣。
绍兴祀岳镇海渎四十三首·西镇位。
作者：郊庙朝会歌辞
朝代：宋
体裁：四言诗

维吴崇崇，于汧之西。瞻彼有陇，赫赫不迷。克裨于岳，我酌俶齐。于凡有旅，视公维跻。
绍兴祀岳镇海渎四十三首·送神。曲同迎神。
作者：郊庙朝会歌辞
朝代：宋
体裁：四言诗

乃羞既彻，乃奏及阕。无馂斯俎，式听致谒。不蹇不蹶，不沸不决。厉魃其祛，永庇有截。
绍兴祀岳镇海渎四十三首·送神。曲同迎神。
作者：郊庙朝会歌辞
朝代：宋

灵既醉饱，礼斯彻兮。
灵亦乐康，乐斯阕兮。
云征飈举，不可尼兮。
荐福锡祉，曷有极兮。
绍兴祀岳镇海渎四十三首·送神。曲同迎神。
作者：郊庙朝会歌辞
朝代：宋
体裁：四言诗

荐彻豆笾，熙事备成。灵兮将归，羽旄纷纭。飘其逝矣，浮空籋云。怅然顾瞻，有抚怀心。
绍兴祀岳镇海渎四十三首·送神。曲同迎神。
作者：郊庙朝会歌辞
朝代：宋
体裁：四言诗

虞至旦兮，灵亦有喜。蹇欲骧兮，象舆已轙。粥音送兮，灵聿归矣。长无极兮，锡我以祉。
绍兴祀岳镇海渎四十三首·送神用《凝安》。
作者：郊庙朝会歌辞
朝代：宋

蹇兮纷纷，神实戾止。
以饮以食，以享以祀。
𣅺兮冥冥，神亦归止。
以醉以饱，以锡尔祉。
绍兴祀皇地祇十五首 其一 迎神用《宁安》。
作者：郊庙朝会歌辞
朝代：宋
体裁：四言诗

至哉厚德，物生是资。直方维则，翕辟攸宜。于昭祀典，致享坤仪。礼罔不答，神之格思。
绍兴祀皇地祇十五首 其三 迎神用《宁安》。
作者：郊庙朝会歌辞
朝代：宋
体裁：四言诗

至哉坤元，乃顺承天。厚德载物，含洪八埏。日北多暑，祀仪吉蠲。式昭毋事，敢告恭虔。
绍兴祀皇地祇十五首 其二 迎神用《宁安》。
作者：郊庙朝会歌辞
朝代：宋
体裁：四言诗

蒇事方丘，旧典时式。至诚感神，馨非黍稷。肸蚃来临，鉴兹明德。永锡坤珍，时万时亿。
绍兴祀皇地祇十五首 其四 迎神用《宁安》。
作者：郊庙朝会歌辞
朝代：宋
体裁：四言诗

蒇事方丘，情文孔时。名山大泽，侑祭无遗。牲陈黝犊，乐备咸池。柔祇皆出，介我繁禧。
绍兴祀皇地祇十五首·亚、终献用《文安》。
作者：郊庙朝会歌辞
朝代：宋
体裁：四言诗

礼有祈报，国惟典常。笾豆丰洁，降升齐庄。备物致志，式荐累觞。昭格来享，自天降康。
绍兴祀皇地祇十五首·升殿用《正安》。
作者：郊庙朝会歌辞
朝代：宋
体裁：四言诗

景风应时，聿严毖祀。用事方丘，锵锵济济。登降有节，三献成礼。神其格思，锡我繁祉。
绍兴祀皇地祇十五首·太祖位用《定安》。
作者：郊庙朝会歌辞
朝代：宋
体裁：四言诗

毖祀泰折，柔祇是承。于赫艺祖，道格三灵。式严配侑，厚德惟宁。爰昭荐币，享于克诚。
绍兴祀皇地祇十五首·太祖位酌献用《英安》。
作者：郊庙朝会歌辞
朝代：宋

皇矣艺祖，九围是式。
至哉柔祇，万彙允殖。
保兹嘉邦，介我黍稷。
酌鬯告虔，作配无极。
绍兴祀皇地祇十五首·太祖位酌献用《英安》。
作者：郊庙朝会歌辞
朝代：宋
体裁：四言诗

皇矣艺祖，九围是式。至哉柔祇，万汇允殖。保兹嘉邦，介我黍稷。酌鬯告虔，作配无极。
绍兴祀皇地祇十五首·彻豆用《娱安》。
作者：郊庙朝会歌辞
朝代：宋
体裁：四言诗

承天效法，其道贵诚。牲羞黄犊，荐德之馨。芳俎告毕，礼备乐盈。既静既安，庶物沾生。
绍兴祀皇地祇十五首·彻豆用《娱安》。
作者：郊庙朝会歌辞
朝代：宋

承天效法，其道贵诚。
牲羞黄犊，荐德之馨。
芳俎告毕，礼备乐盈。
既静既安，庶物霑生。
绍兴祀皇地祇十五首·捧俎用《丰安》。
作者：郊庙朝会歌辞
朝代：宋

丕答灵贶，蒇事方丘。
豆登在列，鼎俎斯俦。
牲牷告具，寅畏弥周。
柔祇昭格，飈至云流。
绍兴祀皇地祇十五首·捧俎用《丰安》。
作者：郊庙朝会歌辞
朝代：宋
体裁：四言诗

丕答灵贶，蒇事方丘。豆登在列，鼎俎斯俦。牲牷告具，寅畏弥周。柔祇昭格，飙至云流。
绍兴祀皇地祇十五首·文舞退、武舞进用《正安》。
作者：郊庙朝会歌辞
朝代：宋
体裁：四言诗

于穆媪神，媲德彼天。我修毖祀，以莫不虔。肆陈时夏，干羽相宣。灵其来游，降福绵绵。
绍兴祀皇地祇十五首·正位奠玉币用《嘉安》。
作者：郊庙朝会歌辞
朝代：宋
体裁：四言诗

坤元博厚，对越天明。展事方泽，亶惟顾歆。嘉玉量币，祗荐纯精。锡我繁祉，燕及函生。
绍兴祀皇地祇十五首·正位酌献用《光安》。
作者：郊庙朝会歌辞
朝代：宋
体裁：四言诗

祗事坤元，饬躬敢惮。爰洁粢盛，载严圭瓒。清明内融，嘉旨外粲。介我繁釐，时亿时万。
绍兴祀皇地祇十五首·盥洗用《正安》。
作者：郊庙朝会歌辞
朝代：宋
体裁：四言诗

于穆盛礼，肃肃在宫。蒇事有初，直于东荣。涤濯是谨，惟寅惟清。祗荐柔嘉，享兹克诚。
绍兴祀皇地祇十五首·迎神用《宁安》。
作者：郊庙朝会歌辞
朝代：宋

至哉厚德，物生是资。直方维则，翕辟攸宜。于昭祀典，致享坤仪。礼罔不答，神之格思。蒇事方丘，旧典时式。至诚感神，馨非黍稷。肸蚃来临，鉴兹明德。永锡坤珍，时万时亿。至哉坤元，乃顺承天。厚德载物，含洪八埏。日北多暑，祀仪吉蠲。式昭毋事，敢告恭虔。蒇事方丘，情文孔时。名山大泽，侑祭无遗。牲陈黝犊，乐备咸池。柔祇皆出，介我繁禧。
绍兴祀皇地祇十五首·送神用《宁安》。
作者：郊庙朝会歌辞
朝代：宋
体裁：四言诗

至厚至深，其动也刚。精诚默通，或出其藏。神之言归，化斯有光。相我炎图，万世无疆。
绍兴祀祚德庙八首 其七 亚、终献用《正安》
作者：郊庙朝会歌辞
朝代：宋
体裁：四言诗

��灵宇，神安且翔。三哲鼎峙，中荐嘉觞。凛若义气，千载弥光。猗其祐之，锡羡无疆。
绍兴祀祚德庙八首 其五 英略公位酌献用《成安》。
作者：郊庙朝会歌辞
朝代：宋
体裁：四言诗

立孤固难，死亦匪易。义轻一身，开先赵嗣。肃穆庙貌，烈有馀气。式旋嘉荐，昭哉祀事。
绍兴祀祚德庙八首 其四 彊济公位酌献用《成安》。
作者：郊庙朝会歌辞
朝代：宋
体裁：四言诗

以身托孤，实惟死友。抚妪长之，若父若母。潜授于韩，克兴厥后。崇庙以献，德侈报厚。
绍兴祀祚德庙八首·亚、终献用《正安》。
作者：郊庙朝会歌辞
朝代：宋

𣅺𣅺灵宇，神安且翔。
三哲鼎峙，中荐嘉觞。
凛若义气，千载弥光。
猗其佑之，锡羡无疆。
绍兴祀祚德庙八首·初献升降用《同安》。
作者：郊庙朝会歌辞
朝代：宋
体裁：四言诗

庙宇更新，轮奂丰敞。神灵如在，英姿飒爽。执事进趋，降升俯仰。威仪翼翼，虔祈歆飨。
绍兴祀祚德庙八首·启佑公位酌献用《成安》。
作者：郊庙朝会歌辞
朝代：宋
体裁：四言诗

于皇时宋，永祚有基。始繄覆护，扶而立之。敢忘昭答，牲分酒酾。灵其燕飨，益相本支。
绍兴祀祚德庙八首·奠币用《明安》。
作者：郊庙朝会歌辞
朝代：宋
体裁：四言诗

牲荐硕大，币致精纯。聿升祀事，兹用兼陈。箱篚既实，奠献惟寅。飨我至意，福禄来成。
绍兴祀祚德庙八首·彊济公位酌献用《成安》。
作者：郊庙朝会歌辞
朝代：宋

以身託孤，实惟死友。
抚妪长之，若父若母。
潜授于韩，克兴厥后。
崇庙以献，德侈报厚。
绍兴祀祚德庙八首·英略公位酌献用《成安》。
作者：郊庙朝会歌辞
朝代：宋

立孤固难，死亦匪易。
义轻一身，开先赵嗣。
肃穆庙貌，烈有余气。
式旋嘉荐，昭哉祀事。
绍兴祀祚德庙八首·迎神用《凝安》，姑洗为宫。
作者：郊庙朝会歌辞
朝代：宋
体裁：四言诗

匿孤立后，惟义惟忠。昔者神考，追录乃功。祀典载加，进爵锡公。神兮降格，尚鉴褒崇。
绍兴祀祚德庙八首·送神用《凝安》。
作者：郊庙朝会歌辞
朝代：宋
体裁：四言诗

礼乐云备，毕觞尔神。翊翊音送，轙舆若闻。驾言归兮，灵斿结云。祚我千亿，介福来臻。
绍兴祀神州地祇十六首 其一 迎神用《宁安》。
作者：郊庙朝会歌辞
朝代：宋
体裁：四言诗

芒芒下土，恢恢方仪。富媪统摄，潜运八维。爰称元祀，告备吉时。揭兹虔恭，僾其格思。
绍兴祀神州地祇十六首 其三 迎神用《宁安》。
作者：郊庙朝会歌辞
朝代：宋
体裁：四言诗

坱圠无垠，磅礴罔测。山盈川冲，自生自殖。其报惟何，率礼靡忒。亿万斯年，功被无极。
绍兴祀神州地祇十六首 其二 迎神用《宁安》。
作者：郊庙朝会歌辞
朝代：宋
体裁：四言诗

洪惟坤元，道著品物。上配紫旻，厚载其德。良月肇蒇，祭器布列。必先皇祇，以迓景福。
绍兴祀神州地祇十六首 其四 迎神用《宁安》。
作者：郊庙朝会歌辞
朝代：宋
体裁：四言诗

翕辟以时，协气陶蒸。播之金石，锵厥和声。冥冥眑眑，孔享纯诚。是听是娭，邦基永宁。
绍兴祀神州地祇十六首·亚、终献用《文安》。
作者：郊庙朝会歌辞
朝代：宋
体裁：四言诗

缩酌以祼，既旨且多。三献有序，情文愈加。黄祇临享，锡以休嘉。广兹灵祲，覃及迩遐。
绍兴祀神州地祇十六首·升殿用《正安》。
作者：郊庙朝会歌辞
朝代：宋
体裁：四言诗

崇崇其坛，屹矣层级。佩约步趋，降登中节。左瞻右睨，祥风蔼集。斿旆羽纷，昭鉴翊翊。
绍兴祀神州地祇十六首·太宗位奠币用《嘉安》。
作者：郊庙朝会歌辞
朝代：宋
体裁：四言诗

穆穆令闻，溥博有容。泽被万宇，靡不率从。恭陈量币，明荐其衷。礼亦宜之，享德攸同。
绍兴祀神州地祇十六首·太宗位酌献用《化安》。
作者：郊庙朝会歌辞
朝代：宋
体裁：四言诗

宗德含洪，方祇可儗。辟土开疆，八埏同轨。是用作配，有永无纪。祼献以享，茂格蕃祉。
绍兴祀神州地祇十六首·太宗位酌献用《化安》。
作者：郊庙朝会歌辞
朝代：宋

宗德含洪，方祇可儗。
闢土开疆，八埏同轨。
是用作配，有永无纪。
祼献以享，茂格蕃祉。
绍兴祀神州地祇十六首·奉俎用《丰安》。
作者：郊庙朝会歌辞
朝代：宋
体裁：四言诗

肃肃嘉承，唯德其物。工祝以告，繄民之力。神哉广生，孔蕃且硕。奠于嘉坛，吐之则弗。
绍兴祀神州地祇十六首·彻豆用《成安》。
作者：郊庙朝会歌辞
朝代：宋
体裁：四言诗

展牲告全，乃登于俎。竣事而彻，侑以乐语。奉釐宣室，祚我神主。敛敷庶民，并受其祜。
绍兴祀神州地祇十六首·文舞退、武舞进用《文安》。
作者：郊庙朝会歌辞
朝代：宋
体裁：四言诗

奕奕缀兆，咸池孔彰。丕阐文德，靡忘发扬。进退有节，乃容之常。乐备尔奏，烨烨荣光。
绍兴祀神州地祇十六首·望瘗用《正安》。
作者：郊庙朝会歌辞
朝代：宋
体裁：四言诗

神罔怨恫，燕其有喜。蒇事告成，爰修瘗礼。乐阕仪备，休气四起。尚谨不愆，念终如始。
绍兴祀神州地祇十六首·盥洗用《正安》。
作者：郊庙朝会歌辞
朝代：宋
体裁：四言诗

晨炀致烟，浡然四施。飘飘风马，彷佛来斯。祀事维清，沃之盥之。载涓载肃，罔有愧辞。
绍兴祀神州地祇十六首·神州地祇位奠玉币用《嘉安》。
作者：郊庙朝会歌辞
朝代：宋
体裁：四言诗

璇玑谐序，籍敛荐嘉。昭答柔祇，迭奏雅歌。币琮以侑，仪腆气和。灵其溥临，容与燕嘉。
绍兴祀神州地祇十六首·神州地祇位酌献用《嘉安》。
作者：郊庙朝会歌辞
朝代：宋

恭承明祀，嘉荐令芳。
亦有桂酒，诚悫是将。
瑟瓒以酌，效懽厥觞。
庶乎燕享，永怀不忘。
绍兴祀神州地祇十六首·神州地祇位酌献用《嘉安》。
作者：郊庙朝会歌辞
朝代：宋
体裁：四言诗

恭承明祀，嘉荐令芳。亦有桂酒，诚悫是将。瑟瓒以酌，效欢厥觞。庶乎燕享，永怀不忘。
绍兴祀神州地祇十六首·迎神用《宁安》。
作者：郊庙朝会歌辞
朝代：宋

芒芒下土，恢恢方仪。富媪统摄，潜运八维。爰称元祀，告备吉时。揭兹虔恭，僾其格思。洪惟坤元，道著品物。上配紫旻，厚载其德。良月肇蒇，祭器布列。必先皇祇，以迓景福。坱圠无垠，磅礴罔测。山盈川冲，自生自殖。其报惟何，率礼靡忒。亿万斯年，功被无极。翕辟以时，协气陶蒸。播之金石，锵厥和声。冥冥眑眑，孔享纯诚。是听是娭，邦基永宁。
绍兴祀神州地祇十六首·送神用《宁安》。
作者：郊庙朝会歌辞
朝代：宋
体裁：四言诗

云驭洋洋，既歆既顾。悠然聿归，曷求厥路。钦想颂堂，跛立以慕。赉我肸蚃，莫不怿豫。
绍兴祀神州地祇十六首·送神用《宁安》。
作者：郊庙朝会歌辞
朝代：宋

云驭洋洋，既歆既顾。
悠然聿归，曷求厥路。
钦想颂堂，跛立以慕。
赉我肸蠁，莫不怿豫。
绍兴祀高禖十首 其一 降神用《高安》。
作者：郊庙朝会歌辞
朝代：宋
体裁：四言诗

聿分春气，施生在时。禖宫肇启，精意以祠。礼仪告备，神其格思。厥灵有赫，锡我繁釐。
绍兴祀高禖十首 其三 降神用《高安》。
作者：郊庙朝会歌辞
朝代：宋
体裁：四言诗

猗欤禖宫，祀典所贵。粤自艰难，礼或弗备。以迄于今，始建坛壝。愿戒云车，歆此诚意。
绍兴祀高禖十首 其二 降神用《高安》。
作者：郊庙朝会歌辞
朝代：宋
体裁：四言诗

眷此尊祀，实惟仲春。青圭束帛，克祀克禋。庶蒙嘉惠，嗣续诜诜。神之降鉴，云车来臻。
绍兴祀高禖十首 其四 降神用《高安》。
作者：郊庙朝会歌辞
朝代：宋
体裁：四言诗

春气肇分，万类滋荣。惟此祀事，皆象发生。求神以类，式昭至诚。庶几来格，子孙绳绳。
绍兴祀高禖十首·亚、终献用《文安》。
作者：郊庙朝会歌辞
朝代：宋
体裁：四言诗

中春涓吉，蒇事禖祠。礼备乐作，笾豆孔时。贰觞毕举，荐献无违。庶几神惠，祥启熊罴。
绍兴祀高禖十首·升坛用《正安》。
作者：郊庙朝会歌辞
朝代：宋
体裁：四言诗

有奕禖宫，在国之南。坛壝既设，威仪孔严。登祀济济，神兮顾瞻。佑我皇祚，宜百斯男。
绍兴祀高禖十首·奉俎用《丰安》。
作者：郊庙朝会歌辞
朝代：宋
体裁：四言诗

祗祓禖坛，洁蠲羊豕。博硕肥腯，爰具牲醴。执事骏奔，肃将俎几。神其顾歆，永锡多子。
绍兴祀高禖十首·奠玉币用《嘉安》。
作者：郊庙朝会歌辞
朝代：宋
体裁：四言诗

青律载阳，有鳦颉颃。祈我繁祉，立子生商。三牲既荐，玉帛是将。克禋克祀，有嘉其祥。
绍兴祀高禖十首·送神用《理安》。
作者：郊庙朝会歌辞
朝代：宋
体裁：四言诗

嘉荐令芳，有严禋祀。神来燕娭，亦既醉止。风驭言还，栗然歘起。以祓以除，锡我蕃祉。
绍兴祀高禖十首·降神用《高安》。
作者：郊庙朝会歌辞
朝代：宋

聿分春气，施生在时。禖宫肇启，精意以祠。礼仪告备，神其格思。厥灵有赫，锡我繁釐。眷此尊祀，实惟仲春。青圭束帛，克祀克禋。庶蒙嘉惠，嗣续诜诜。神之降鉴，云车来臻。猗欤禖宫，祀典所贵。粤自艰难，礼或弗备。以迄于今，始建坛壝。愿戒云车，歆此诚意。春气肇分，万类滋荣。惟此祀事，皆象发生。求神以类，式昭至诚。庶几来格，子孙绳绳。
绍兴祀高禖十首·青帝位酌献用《祐安》。伏羲、高辛酌献并同。
作者：郊庙朝会歌辞
朝代：宋
体裁：四言诗

瑞鳦至止，祀事孔时。酌以清酒，祼献载祗。神具醉止，介我蕃禧。乃占吉梦，维熊维罴。
绍兴祈谷三首·上帝位酌献用《嘉安》。
作者：郊庙朝会歌辞
朝代：宋
体裁：四言诗

三阳肇新，万物资始。精诚祈天，其听斯迩。愿均雨旸，田畴之喜。如坻如京，以备百礼。
绍兴祈谷三首·太宗位奠币用《宗安》。
作者：郊庙朝会歌辞
朝代：宋
体裁：四言诗

于穆思文，克配上帝。涓选休成，遵扬严卫。祗荐明诚，肃陈量币。享兹吉蠲，申锡来裔。
绍兴祈谷三首·太宗位奠币用《宗安》。
作者：郊庙朝会歌辞
朝代：宋

于穆思文，克配上帝。涓选休成，遵扬严卫。祗荐明诚，肃陈量币。享兹吉蠲，申锡来裔。三阳肇新，万物资始。精诚祈天，其听斯迩。愿均雨旸，田畴之喜。如坻如京，以备百礼。天锡勇智，允惟太宗。功隆德盛，与帝比崇。礼严陟配，诚达精衷。尚其锡祉，岁以屡丰。
绍兴祈谷三首·太宗位酌献用《德安》。
作者：郊庙朝会歌辞
朝代：宋
体裁：四言诗

天锡勇智，允惟太宗。功隆德盛，与帝比崇。礼严陟配，诚达精衷。尚其锡祉，岁以屡丰。
绍兴祭风师六首 其二 初献升降、盥洗用《钦安》。
作者：郊庙朝会歌辞
朝代：宋
体裁：四言诗

神哉沛矣，厥灵载扬。扬灵如何，剡剡皇皇。我其承之，绳绳齐庄。往从郁人，爰侠斯芳。
绍兴祭风师六首 其六 送神。曲同迎神
作者：郊庙朝会歌辞
朝代：宋
体裁：四言诗

荃其止乎，禗禗其容。奄横四海，蹇莫之穷。时不骤得，礼焉有终。荃其行乎，余心��。
绍兴祭风师六首·亚、终献。
作者：郊庙朝会歌辞
朝代：宋
体裁：四言诗

礼有三祀，仪物视帝。神临消摇，畴敢跛倚。重觞载申，百味孔旨。神兮乐康，答我以祉。
绍兴祭风师六首·初献升降、盥洗用《钦安》。
作者：郊庙朝会歌辞
朝代：宋

神哉沛矣，厥灵载扬。
扬灵如何，剡剡皇皇。
我其承之，绳绳齐庄。
往从鬰人，爰侠斯芳。
绍兴祭风师六首·奠币用《容安》。
作者：郊庙朝会歌辞
朝代：宋
体裁：四言诗

物之流形，甚畏瘥疠。八风平矣，嘉生以遂。丝缕之积，有量斯币。惟本之报，匪物之贵。
绍兴祭风师六首·迎神用《欣安》。
作者：郊庙朝会歌辞
朝代：宋
体裁：四言诗

夫物絪缊，神气挠之。谁欤其司，维南之箕。俶哉明庶，我祀维时。我心孔劳，神其下来。
绍兴祭风师六首·送神。曲同迎神。
作者：郊庙朝会歌辞
朝代：宋

荃其止乎，禗禗其容。
奄横四海，蹇莫之穷。
时不骤得，礼焉有终。
荃其行乎，余心𢥞𢥞。
绍兴祭风师六首·酌献用《雍安》。
作者：郊庙朝会歌辞
朝代：宋
体裁：四言诗

我求于神，无臭无声。神之燕飨，惟时专精。大磬在列，槱燎在庭。侑我桂酒，娭其以听。
绍兴释奠武成王七首 其三 奠币用《明安》。
作者：郊庙朝会歌辞
朝代：宋
体裁：四言诗

祀率旧典，礼崇骏功。齐明衷正，肸蚃丰融。量币肃备，周旋鞠躬。神其昭受，幽赞无穷。
绍兴释奠武成王七首·亚、终献用《正安》。
作者：郊庙朝会歌辞
朝代：宋
体裁：四言诗

道助文德，言为世师。功名不泯，祀事无遗。旨酒惟馨，具醉在兹。有嘉累献，神其燕娭。
绍兴释奠武成王七首·初献升殿用《同安》。
作者：郊庙朝会歌辞
朝代：宋
体裁：四言诗

肃肃庙中，有严阶墄。匪棘匪徐，进退可则。冕服是仪，环佩有节。神之鉴观，率履不越。
绍兴释奠武成王七首·奠币用《明安》。
作者：郊庙朝会歌辞
朝代：宋

祀率旧典，礼崇骏功。
齐明衷正，肸蠁丰融。
量币肃备，周旋鞠躬。
神其昭受，幽赞无穷。
绍兴释奠武成王七首·正位酌献用《成安》。
作者：郊庙朝会歌辞
朝代：宋
体裁：四言诗

赫赫尚父，时维鹰扬。神潜韬略，襟抱帝王。谈笑致主，竹帛流芳。国有严祀，载稽典常。
绍兴释奠武成王七首·留侯位酌献。
作者：郊庙朝会歌辞
朝代：宋
体裁：四言诗

眷彼留侯，奇筹赞汉。依乘风云，勒成功旦。克配明禋，仪刑有焕。英气如生，来格来衎。
绍兴释奠武成王七首·迎神用《凝安》，姑洗为宫。
作者：郊庙朝会歌辞
朝代：宋
体裁：四言诗

于赫烈武，光昭古今。载严祀事，敕备惟钦。既洁其牲，既谐其音。神之格思，来顾来歆。
绍兴释奠武成王七首·迎神用《凝安》，姑洗为宫。
作者：郊庙朝会歌辞
朝代：宋

于赫烈武，光昭古今。载严祀事，敕备惟钦。既洁其牲，既谐其音。神之格思，来顾来歆。肃肃庙中，有严阶墄。匪棘匪徐，进退可则。冕服是仪，环佩有节。神之鉴观，率履不越。祀率旧典，礼崇骏功。齐明衷正，肸蚃丰融。量币肃备，周旋鞠躬。神其昭受，幽赞无穷。赫赫尚父，时维鹰扬。神潜韬略，襟抱帝王。谈笑致主，竹帛流芳。国有严祀，载稽典常。眷彼留侯，奇筹赞汉。依乘风云，勒成功旦。克配明禋，仪刑有焕。英气如生，来格来衎。道助文德，言为世师。功名不泯，祀事无遗。旨酒惟馨，具醉在兹。有嘉累献，神其燕娭。日惟上戊，神顾精纯。礼备三献，乐成七均。奄留洋洋，流福无垠。言还恍惚，空想如存。
绍兴释奠武成王七首·送神。
作者：郊庙朝会歌辞
朝代：宋
体裁：四言诗

日惟上戊，神顾精纯。礼备三献，乐成七均。奄留洋洋，流福无垠。言还恍惚，空想如存。
绍兴雩祀一首
作者：郊庙朝会歌辞
朝代：宋
体裁：四言诗

苍苍昊穹，覆临下土。钦惟岁事，民所依怙。爰竭精虔，礼典斯举。甘泽以时，介我稷黍。
绍定三年寿明仁福慈睿皇太后册宝九首
作者：郊庙朝会歌辞
朝代：宋

思齐圣母，媲于周任。体乾履坤，博厚洪深。七帙既启，万寿自今。昕庭发号，式昭德音。煌煌仪物，绎绎鼓钟。奉兹宝册，至于阶东。上公相仪，列辟尽恭。拜手慈宸，福如华嵩。帝阙肃开，天阶坦履。霓旌羽盖，导仪护卫。匪誇雕瑑，匪矜繁丽。兹谓盛仪，亿载千岁。金坚玉纯，文郁礼缛。来从帝所，作瑞王国。天开地辟，日熙春燠。兹谓盛事，永燕茀禄。皇仪有炜，綵舁次升。沈沈邃殿，穆穆天廷。坤德罙隆，皇图永宁。咨尔廷臣，摄齐以登。寿为福先，明烛物表。仁沾动植，福齐穹昊。曰慈与睿，并崇丕号。演而申之，万世永保。迩臣跪奏，严办必恭。乃御袆褕，升于殿中。慈颜雍穆，和气冲融。芳流清史，传之无穷。徽音孔昭，宝传斯刻。金昭玉粹，有烨斯册。载祈载祝，以燕以翼。宝之万年，与宋无极。皇文既举，庆礼告虔。肇自宫闱，格于幅员。子称母寿，母谓子贤。陟降在兹，隆名际天。
绍定三年寿明仁福慈睿皇太后册宝九首·其一
作者：郊庙朝会歌辞
朝代：宋

思齐圣母，媲于周任。体乾履坤，博厚洪深。七帙既启，万寿自今。昕庭发号，式昭德音。
绍定三年寿明仁福慈睿皇太后册宝九首·其一
作者：郊庙朝会歌辞
朝代：宋

思齐圣母，媲于周任。
体干履坤，博厚洪深。
七袠既启，万寿自今。
昕庭发号，式昭德音。
绍定三年寿明仁福慈睿皇太后册宝九首·其七
作者：郊庙朝会歌辞
朝代：宋
体裁：四言诗

迩臣跪奏，严办必恭。乃御袆褕，升于殿中。慈颜雍穆，和气冲融。芳流清史，传之无穷。
绍定三年寿明仁福慈睿皇太后册宝九首·其三
作者：郊庙朝会歌辞
朝代：宋

帝阙肃开，天阶坦履。
霓旌羽盖，导仪护卫。
匪夸雕瑑，匪矜繁丽。
兹谓盛仪，亿载千岁。
绍定三年寿明仁福慈睿皇太后册宝九首·其三
作者：郊庙朝会歌辞
朝代：宋

帝阙肃开，天阶坦履。霓旌羽盖，导仪护卫。匪誇雕瑑，匪矜繁丽。兹谓盛仪，亿载千岁。
绍定三年寿明仁福慈睿皇太后册宝九首·其九
作者：郊庙朝会歌辞
朝代：宋
体裁：四言诗

皇文既举，庆礼告虔。肇自宫闱，格于幅员。子称母寿，母谓子贤。陟降在兹，隆名际天。
绍定三年寿明仁福慈睿皇太后册宝九首·其二
作者：郊庙朝会歌辞
朝代：宋
体裁：四言诗

煌煌仪物，绎绎鼓钟。奉兹宝册，至于阶东。上公相仪，列辟尽恭。拜手慈宸，福如华嵩。
绍定三年寿明仁福慈睿皇太后册宝九首·其五
作者：郊庙朝会歌辞
朝代：宋
体裁：四言诗

皇仪有炜，綵舁次升。沈沈邃殿，穆穆天廷。坤德罙隆，皇图永宁。咨尔廷臣，摄齐以登。
绍定三年寿明仁福慈睿皇太后册宝九首·其八
作者：郊庙朝会歌辞
朝代：宋
体裁：四言诗

徽音孔昭，宝传斯刻。金昭玉粹，有烨斯册。载祈载祝，以燕以翼。宝之万年，与宋无极。
绍定三年寿明仁福慈睿皇太后册宝九首·其六
作者：郊庙朝会歌辞
朝代：宋
体裁：四言诗

寿为福先，明烛物表。仁沾动植，福齐穹昊。曰慈与睿，并崇丕号。演而申之，万世永保。
绍定三年寿明仁福慈睿皇太后册宝九首·其四
作者：郊庙朝会歌辞
朝代：宋

金坚玉纯，文郁礼缛。来从帝所，作瑞王国。天开地辟，日熙春燠。兹谓盛事，永燕茀禄。
绍定三年寿明仁福慈睿皇太后册宝九首·其四
作者：郊庙朝会歌辞
朝代：宋

金坚玉纯，文郁礼缛。
来从帝所，作瑞王国。
天开地闢，日熙春燠。
兹谓盛事，永燕茀禄。
绍熙元年恭上寿圣皇太后至尊寿皇圣帝寿成皇后尊号册宝十四首·其一
作者：郊庙朝会歌辞
朝代：宋
体裁：四言诗

帝受内禅，纪元绍熙。钦崇慈亲，孝心肃祗。乃建显号，乃蒇丕仪。发册广庭，声歌侑之。
绍熙元年恭上寿圣皇太后至尊寿皇圣帝寿成皇后尊号册宝十四首·其一四
作者：郊庙朝会歌辞
朝代：宋

仰瞻慈闱，登进宝册。
惟时𣊓御，祗率厥职。
曰寿曰名，母兮兼得。
俪我尊父，亿载无极。
绍熙元年恭上寿圣皇太后至尊寿皇圣帝寿成皇后尊号册宝十四首·其七
作者：郊庙朝会歌辞
朝代：宋
体裁：四言诗

瑟彼华玉，篆鱼钮龙。与册并登，咨尔上公。咏以歌诗，协之鼓钟。是陟是降，靡有弗恭。
绍熙元年恭上寿圣皇太后至尊寿皇圣帝寿成皇后尊号册宝十四首·其三
作者：郊庙朝会歌辞
朝代：宋

巍巍天宫，洞开阊阖。
旗常葳蕤，剑佩杂沓。
宝册启行，法驾继发。
铄哉盛典，快皋胥悦。
绍熙元年恭上寿圣皇太后至尊寿皇圣帝寿成皇后尊号册宝十四首·其三
作者：郊庙朝会歌辞
朝代：宋

巍巍天宫，洞开阊阖。旗常葳蕤，剑佩杂沓。宝册启行，法驾继发。铄哉盛典，快睹胥悦。
绍熙元年恭上寿圣皇太后至尊寿皇圣帝寿成皇后尊号册宝十四首·其九
作者：郊庙朝会歌辞
朝代：宋

大哉乾元，既极形容。坤元德至，实与比隆。宝册并登，勒崇垂鸿。相我缛仪，肃肃雍雍。
绍熙元年恭上寿圣皇太后至尊寿皇圣帝寿成皇后尊号册宝十四首·其九
作者：郊庙朝会歌辞
朝代：宋

大哉干元，既极形容。
坤元德至，实与比隆。
宝册并登，勒崇垂鸿。
相我缛仪，肃肃雍雍。
绍熙元年恭上寿圣皇太后至尊寿皇圣帝寿成皇后尊号册宝十四首·其二
作者：郊庙朝会歌辞
朝代：宋
体裁：四言诗

钟鼓交作，文物咸备。彤庭玉阶，天子是莅。咨尔辅臣，展采错事。辅臣稽首，敢不率礼。
绍熙元年恭上寿圣皇太后至尊寿皇圣帝寿成皇后尊号册宝十四首·其五
作者：郊庙朝会歌辞
朝代：宋
体裁：四言诗

玉玺瑶编，礼容毕具。穆穆至尊，华殿是御。德配有虞，绍唐授禹。于万斯年，受天之祜。
绍熙元年恭上寿圣皇太后至尊寿皇圣帝寿成皇后尊号册宝十四首·其八
作者：郊庙朝会歌辞
朝代：宋

天佑皇家，庆集重闱。
宝兮扬名，册兮流徽。
金支秀华，盛容祲威。
诏我近弼，相礼不违。
绍熙元年恭上寿圣皇太后至尊寿皇圣帝寿成皇后尊号册宝十四首·其八
作者：郊庙朝会歌辞
朝代：宋

天祐皇家，庆集重闱。宝兮扬名，册兮流徽。金支秀华，盛容祲威。诏我近弼，相礼不违。
绍熙元年恭上寿圣皇太后至尊寿皇圣帝寿成皇后尊号册宝十四首·其六
作者：郊庙朝会歌辞
朝代：宋

慈皇天临，睟表怡怡。钦哉圣子，亲奉玉卮。鳌抃嵩呼，欢浃华夷。迩臣捧册，是恪是祗。
绍熙元年恭上寿圣皇太后至尊寿皇圣帝寿成皇后尊号册宝十四首·其六
作者：郊庙朝会歌辞
朝代：宋

慈皇天临，睟表怡怡。
钦哉圣子，亲奉玉巵。
鳌抃嵩呼，欢浃华夷。
迩臣捧册，是恪是祗。
绍熙元年恭上寿圣皇太后至尊寿皇圣帝寿成皇后尊号册宝十四首·其十
作者：郊庙朝会歌辞
朝代：宋
体裁：四言诗

涓辰协吉，时维春元。上册三殿，旷古无前。思齐重闱，积庆有源。是尊是崇，帝心载虔。
绍熙元年恭上寿圣皇太后至尊寿皇圣帝寿成皇后尊号册宝十四首·其十一
作者：郊庙朝会歌辞
朝代：宋
体裁：四言诗

丕赫有宋，三圣授受。谁其助之，繄我太母。东朝受册，饮此春酒。圣子神孙，密侍左右。
绍熙元年恭上寿圣皇太后至尊寿皇圣帝寿成皇后尊号册宝十四首·其十三
作者：郊庙朝会歌辞
朝代：宋
体裁：四言诗

鞠育保护，母道备矣。密赞亲传，德其至矣。綵服来朝，慈容有喜。既受鸿名，又多受祉。
绍熙元年恭上寿圣皇太后至尊寿皇圣帝寿成皇后尊号册宝十四首·其十二
作者：郊庙朝会歌辞
朝代：宋
体裁：四言诗

坤德益崇，天寿平格。庆流万世，子孙千亿。刻玉范金，铺张赫奕。惟昔姜任，则莫我匹。
绍熙元年恭上寿圣皇太后至尊寿皇圣帝寿成皇后尊号册宝十四首·其十四
作者：郊庙朝会歌辞
朝代：宋
体裁：四言诗

仰瞻慈闱，登进宝册。惟时�御，祗率厥职。曰寿曰名，母兮兼得。俪我尊父，亿载无极。
绍熙元年恭上寿圣皇太后至尊寿皇圣帝寿成皇后尊号册宝十四首·其四
作者：郊庙朝会歌辞
朝代：宋

仰止皇居，九门载辟。丽日重光，非烟五色。雷动万乘，云从百辟。咫尺重霄，鞠躬屏息。
绍熙元年恭上寿圣皇太后至尊寿皇圣帝寿成皇后尊号册宝十四首·其四
作者：郊庙朝会歌辞
朝代：宋

仰止皇居，九门载闢。
丽日重光，非烟五色。
雷动万乘，云从百辟。
咫尺重霄，鞠躬屏息。
绍熙别庙二首 其一 安穆皇后室酌献用《歆安》。
作者：郊庙朝会歌辞
朝代：宋
体裁：四言诗

祥发伣天，符彰梦日。有怀慈容，孝享庙室。泰尊是酌，旨酒嘉栗。灵其格思，祚以元吉。
绍熙别庙二首·安恭皇后室酌献用《歆安》。
作者：郊庙朝会歌辞
朝代：宋
体裁：四言诗

美咏河洲，德嫔妫汭。徽音如存，肇修祀事。缩以包茅，酌以醴齐。灵来顾歆，降福攸备。
绍熙别庙二首·安穆皇后室酌献用《歆安》。
作者：郊庙朝会歌辞
朝代：宋

祥发伣天，符彰梦日。有怀慈容，孝享庙室。泰尊是酌，旨酒嘉栗。灵其格思，祚以元吉。美咏河洲，德嫔妫汭。徽音如存，肇修祀事。缩以包茅，酌以醴齐。灵来顾歆，降福攸备。
绍熙别庙二首·安穆皇后室酌献用《歆安》。
作者：郊庙朝会歌辞
朝代：宋

祥发俔天，符彰梦日。
有怀慈容，孝享庙室。
泰尊是酌，旨酒嘉栗。
灵其格思，祚以元吉。
绍熙四年加上寿圣皇太后尊号八首
作者：郊庙朝会歌辞
朝代：宋

德厚重闱，冲澹粹穆。何以名之，惟慈惟福。宝镂精镠，册镌华玉。物盛礼崇，丕昭群目。于皇帝室，休运贻孙。重熙叠庆，祗进号荣。爰授兹册，必躬必亲。天子圣孝，万邦仪刑。煌煌册宝，天子受之。言徐其行，肃展乃仪。其仪维何，剑佩黄麾。鸾驾清跸，耸瞻九逵。熙辰礼备，济济雍雍。言奉斯册，重亲之宫。宫帷既敞，协气感通。皇仪亲展，寿祉无穷。既肃琨庭，载升金戺。乃导乃陪，威仪济济。天步继临，孝诚备矣。声容孔昭，中外悦喜。雕舆彩仗，祗诣慈宫。宝册前奉，龙挟云从。言备兹礼，于宫之中。惟天子孝，于昭祲容。懿典大册，陈仪邃深。怡怡愉愉，宝坐是临。重綵俨侍，罙展肃心。三宫协庆，永播徽音。宝册既奉，祗诵乃言。仁深庆衍，益显益尊。和声协气，充溢乾坤。并受伊嘏，圣子神孙。
绍熙四年加上寿圣皇太后尊号八首·其一
作者：郊庙朝会歌辞
朝代：宋
体裁：四言诗

德厚重闱，冲澹粹穆。何以名之，惟慈惟福。宝镂精镠，册镌华玉。物盛礼崇，丕昭群目。
绍熙四年加上寿圣皇太后尊号八首·其七
作者：郊庙朝会歌辞
朝代：宋
体裁：四言诗

懿典大册，陈仪邃深。怡怡愉愉，宝坐是临。重綵俨侍，罙展肃心。三宫协庆，永播徽音。
绍熙四年加上寿圣皇太后尊号八首·其三
作者：郊庙朝会歌辞
朝代：宋
体裁：四言诗

煌煌册宝，天子受之。言徐其行，肃展乃仪。其仪维何，剑佩黄麾。鸾驾清跸，耸瞻九逵。
绍熙四年加上寿圣皇太后尊号八首·其二
作者：郊庙朝会歌辞
朝代：宋

于皇帝室，休运贻孙。重熙叠庆，祗进号荣。爰授兹册，必躬必亲。天子圣孝，万邦仪刑。
绍熙四年加上寿圣皇太后尊号八首·其二
作者：郊庙朝会歌辞
朝代：宋

于皇帝室，休运贻孙。
重熙迭庆，祗进号荣。
爰授兹册，必躬必亲。
天子圣孝，万邦仪刑。
绍熙四年加上寿圣皇太后尊号八首·其五
作者：郊庙朝会歌辞
朝代：宋
体裁：四言诗

既肃琨庭，载升金戺。乃导乃陪，威仪济济。天步继临，孝诚备矣。声容孔昭，中外悦喜。
绍熙四年加上寿圣皇太后尊号八首·其八
作者：郊庙朝会歌辞
朝代：宋

宝册既奉，祗诵乃言。仁深庆衍，益显益尊。和声协气，充溢乾坤。并受伊嘏，圣子神孙。
绍熙四年加上寿圣皇太后尊号八首·其八
作者：郊庙朝会歌辞
朝代：宋

宝册既奉，祗诵乃言。
仁深庆衍，益显益尊。
和声协气，充溢干坤。
并受伊嘏，圣子神孙。
绍熙四年加上寿圣皇太后尊号八首·其六
作者：郊庙朝会歌辞
朝代：宋

琱舆彩仗，祗诣慈宫。
宝册前奉，龙挟云从。
言备兹礼，于宫之中。
惟天子孝，于昭祲容。
绍熙四年加上寿圣皇太后尊号八首·其六
作者：郊庙朝会歌辞
朝代：宋

雕舆彩仗，祗诣慈宫。宝册前奉，龙挟云从。言备兹礼，于宫之中。惟天子孝，于昭祲容。
绍熙四年加上寿圣皇太后尊号八首·其四
作者：郊庙朝会歌辞
朝代：宋
体裁：四言诗

熙辰礼备，济济雍雍。言奉斯册，重亲之宫。宫帷既敞，协气感通。皇仪亲展，寿祉无穷。
至和祫享三首·奠瓒用《嘉安》。
作者：郊庙朝会歌辞
朝代：宋
体裁：四言诗

昭穆亲祖，自室徂堂。礼备乐成，肃然祼将。瑟瓒黄流，条鬯芬芳。气达渊泉，神孚来享。
至和祫享三首·迎神用《兴安》。
作者：郊庙朝会歌辞
朝代：宋
体裁：四言诗

濡露降霜，永怀孝思。祫食谛叙，再闰之期。歌德咏功，八音播之。歆神惟始，灵其格兹。
至和祫享三首·迎神用《兴安》。
作者：郊庙朝会歌辞
朝代：宋

濡露降霜，永怀孝思。祫食谛叙，再闰之期。歌德咏功，八音播之。歆神惟始，灵其格兹。昭穆亲祖，自室徂堂。礼备乐成，肃然祼将。瑟瓒黄流，条鬯芬芳。气达渊泉，神孚来享。四祖基庆，三后在天。荐侑备成，灵娭其旋。孝孙应嘏，受福永年。送之怀之，明发恻然。
至和祫享三首·送神用《兴安》。
作者：郊庙朝会歌辞
朝代：宋
体裁：四言诗

四祖基庆，三后在天。荐侑备成，灵娭其旋。孝孙应嘏，受福永年。送之怀之，明发恻然。
至道元年册皇太子二首
作者：郊庙朝会歌辞
朝代：宋

主鬯之重，允属贤明。承华肇启，上嗣腾英。礼修乐举，育德开荣。一人元良，万邦以宁。皇储既建，圣祚无疆。鸾旌列叙，鸡戟分行。前星有烂，瑞日重光。际天接圣，温文允臧。
至道元年册皇太子二首·其一
作者：郊庙朝会歌辞
朝代：宋
体裁：四言诗

主鬯之重，允属贤明。承华肇启，上嗣腾英。礼修乐举，育德开荣。一人元良，万邦以宁。
至道元年册皇太子二首·其二
作者：郊庙朝会歌辞
朝代：宋
体裁：四言诗

皇储既建，圣祚无疆。鸾旌列叙，鸡戟分行。前星有烂，瑞日重光。际天接圣，温文允臧。
迎奉圣像四首 其三 太祖位。
作者：郊庙朝会歌辞
朝代：宋
体裁：四言诗

烝哉大君，聿怀帝祖。镕范真仪，奉尊灵宇。至感祥开，洪辉物睹。瞻谒尽恭，飞英率土。
迎奉圣像四首·圣祖位。
作者：郊庙朝会歌辞
朝代：宋
体裁：四言诗

总化在天，保昌厥绪。降格皇闱，琼轮载御。藻仗星陈，睟容金铸。佑我庆基，宅兹灵宇。
迎奉圣像四首·太宗位。
作者：郊庙朝会歌辞
朝代：宋
体裁：四言诗

于显神宗，德洽区中。祥金烁冶，范兹睟容。殊庭胥宇，备物致恭。明威有赫，降福来同。
迎奉圣像四首·太祖位。
作者：郊庙朝会歌辞
朝代：宋

烝哉大君，聿怀帝祖。
镕范真仪，奉尊灵宇。
至感祥开，洪辉物皋。
瞻谒尽恭，飞英率土。
迎奉圣像四首·玉皇位。
作者：郊庙朝会歌辞
朝代：宋
体裁：四言诗

玉虚上帝，金像睟容。宅真云构，练日龟从。维皇对越，率礼寅恭。灵心丕应，福禄来崇。
迎奉圣像四首·玉皇位。
作者：郊庙朝会歌辞
朝代：宋

玉虚上帝，金像睟容。宅真云构，练日龟从。维皇对越，率礼寅恭。灵心丕应，福禄来崇。总化在天，保昌厥绪。降格皇闱，琼轮载御。藻仗星陈，睟容金铸。佑我庆基，宅兹灵宇。烝哉大君，聿怀帝祖。镕范真仪，奉尊灵宇。至感祥开，洪辉物睹。瞻谒尽恭，飞英率土。于显神宗，德洽区中。祥金烁冶，范兹睟容。殊庭胥宇，备物致恭。明威有赫，降福来同。
郊祀乐章·亚献宫架奏黄钟宫穆安之乐威功睿德之舞
作者：郊庙朝会歌辞
朝代：宋
体裁：四言诗

四阿有严，神既戾止。备物虽仪，洁诚惟己。有来振振，相我熙事。载酌陶匏，以成毖祀。
雍熙享先农六首余同祈谷·终献用《正安》。
作者：郊庙朝会歌辞
朝代：宋

式陈芳荐，爰致虔诚。
神其降鉴，永福黎甿。
雍熙享先农六首馀同祈谷
作者：郊庙朝会歌辞
朝代：宋

先农播种，九谷务滋。灵坛致享，良耜陈仪。吉日惟亥，运属纯熙。乐之作矣，神其格思。亲耕展祀，明灵来格。九有骏奔，百司庇职。献奠肃肃，登降翼翼。祈彼丰穰，福流万国。肃陈韶舞，祗荐牺牲。乃逆黄俎，以率躬耕。祀惟古典，食乃民天。歆兹洁祀，以应祈年。式陈芳荐，爰致虔诚。神其降鉴，永福黎氓。明禋绀坛，灵风肃然。登歌已阕，神驭将旋。道光帝籍，礼备公田。鉴兹躬稼，永赐丰年。
雍熙享先农六首馀同祈谷 其三 奉俎用《丰安》。
作者：郊庙朝会歌辞
朝代：宋
体裁：四言诗

肃陈韶舞，祗荐牺牲。乃逆黄俎，以率躬耕。
雍熙享先农六首馀同祈谷 其二 奠玉币用《敷安》。
作者：郊庙朝会歌辞
朝代：宋
体裁：四言诗

亲耕展祀，明灵来格。九有骏奔，百司庇职。献奠肃肃，登降翼翼。祈彼丰穰，福流万国。
雍熙享先农六首馀同祈谷 其五 终献用《正安》。
作者：郊庙朝会歌辞
朝代：宋
体裁：四言诗

式陈芳荐，爰致虔诚。神其降鉴，永福黎氓。
雍熙享先农六首馀同祈谷 其六 送神用《静安》。
作者：郊庙朝会歌辞
朝代：宋
体裁：四言诗

明禋绀坛，灵风肃然。登歌已阕，神驭将旋。道光帝籍，礼备公田。鉴兹躬稼，永赐丰年。
雍熙享先农六首馀同祈谷 其四 亚献用《正安》。
作者：郊庙朝会歌辞
朝代：宋
体裁：四言诗

祀惟古典，食乃民天。歆兹洁祀，以应祈年。
雍熙享先农六首馀同祈谷·其一
作者：郊庙朝会歌辞
朝代：宋
体裁：四言诗

先农播种，九谷务滋。灵坛致享，良耜陈仪。吉日惟亥，运属纯熙。乐之作矣，神其格思。
雨师五首 其四 酌献，亚、终献用《雍安》
作者：郊庙朝会歌辞
朝代：宋
体裁：四言诗

寅恭我神，惟上之使。俾成康年，民徯休祉。折俎既登，�酒既盈。匪荐是专，配以明诚。
雨师五首·升降用《钦安》。
作者：郊庙朝会歌辞
朝代：宋
体裁：四言诗

佩玉璆如，黼黻襜如。承神不懈，讫获嘉虞。圣皇命祀，臣敢弗恭。凡尔在位，翼翼雍雍。
雨师五首·奠币用《容安》。
作者：郊庙朝会歌辞
朝代：宋
体裁：四言诗

崇崇坛阶，灵既降止。有严执奠，承祀兹始。明灵在天，式顾庶察。泽润以时，永拂荒札。
雨师五首·迎神用《欣安》。
作者：郊庙朝会歌辞
朝代：宋
体裁：四言诗

神之无象，亦可思索。维云阴阴，维风莫莫。降止坛宇，来顾芳馨。侑以鼓歌，荐此明诚。
雨师五首·送神用《欣安》。
作者：郊庙朝会歌辞
朝代：宋
体裁：四言诗

牲俎告彻，嘉乐休成。卒事有严，燕虞高灵。蕃我民人，育我稷黍。万有千祀，承神之祜。
雨师五首·酌献，亚、终献用《雍安》。
作者：郊庙朝会歌辞
朝代：宋

寅恭我神，惟上之使。
俾成康年，民徯休祉。
折俎既登，𣂏酒既盈。
匪荐是专，配以明诚。
雨师雷神七首 其一 迎神用《欣安》。
作者：郊庙朝会歌辞
朝代：宋
体裁：四言诗

众万之托，动之润之。昭格孔时，维神之依。泠然后先，肆我肯顾。是耶非耶，纷其来下。
雨师雷神七首 其三 奠币用《容安》。
作者：郊庙朝会歌辞
朝代：宋
体裁：四言诗

霈兮隐兮，蹶其阴威。相我有终，胡宁不知。我币有陈，我邸斯圭。岂维有陈，于以奠之。
雨师雷神七首 其四 雨师位酌献用《雍安》。
作者：郊庙朝会歌辞
朝代：宋
体裁：四言诗

山川出云，裔裔而缕。载霪载濛，其德乃溥。自古有年，胡然莫祖。无简我觞，无怠我俎。
雨师雷神七首·亚、终献。曲同初献。
作者：郊庙朝会歌辞
朝代：宋
体裁：四言诗

作解之德，形声一兮。爰展献侑，酌则三兮。我兴有假，云胡有私。下土是冒，庶其远而。
雨师雷神七首·初献盥洗、升降用《钦安》。
作者：郊庙朝会歌辞
朝代：宋
体裁：四言诗

言言祠宫，爰考我礼。维西有罍，维东有洗。爰洁爰涤，载荐其醴。神在何斯，匪远具迩。
雨师雷神七首·奠币用《容安》。
作者：郊庙朝会歌辞
朝代：宋

霈兮隠兮，蹶其阴威。
相我有终，胡宁不知。
我币有陈，我邸斯珪。
岂维有陈，于以奠之。
雨师雷神七首·迎神用《欣安》。
作者：郊庙朝会歌辞
朝代：宋

众万之托，动之润之。昭格孔时，维神之依。泠然后先，肆我肯顾。是耶非耶，纷其来下。言言祠宫，爰考我礼。维西有罍，维东有洗。爰洁爰涤，载荐其醴。神在何斯，匪远具迩。霈兮隐兮，蹶其阴威。相我有终，胡宁不知。我币有陈，我邸斯圭。岂维有陈，于以奠之。山川出云，裔裔而缕。载霪载濛，其德乃溥。自古有年，胡然莫祖。无简我觞，无怠我俎。瞻彼南山，有虺其出。维蛰之奋，维疠之息。眷焉顾飨，在夏之日。觞豆匪报，皇忍忘德。作解之德，形声一兮。爰展献侑，酌则三兮。我兴有假，云胡有私。下土是冒，庶其远而。阴旄载旋，鼓车其鞭。问神安归，冥然而天。皇有正命，祀事孔蠲。其临其归，亿万斯年。
雨师雷神七首·迎神用《欣安》。
作者：郊庙朝会歌辞
朝代：宋

众万之託，动之润之。
昭格孔时，维神之依。
泠然后先，肆我肯顾。
是耶非耶，纷其来下。
雨师雷神七首·送神。曲同迎神。
作者：郊庙朝会歌辞
朝代：宋
体裁：四言诗

阴旄载旋，鼓车其鞭。问神安归，冥然而天。皇有正命，祀事孔蠲。其临其归，亿万斯年。
雨师雷神七首·雨师位酌献用《雍安》。
作者：郊庙朝会歌辞
朝代：宋

山川出云，裔裔而缕。
载霪载蒙，其德乃溥。
自古有年，胡然莫祖。
无简我觞，无怠我俎。
雨师雷神七首·雷神位酌献。曲同雨师。
作者：郊庙朝会歌辞
朝代：宋
体裁：四言诗

瞻彼南山，有虺其出。维蛰之奋，维疠之息。眷焉顾飨，在夏之日。觞豆匪报，皇忍忘德。
高宗建炎初祀昊天上帝 其一 降神用《景安》。
作者：郊庙朝会歌辞
朝代：宋
体裁：四言诗

蒐讲上仪，式修毖祀。日吉辰良，礼成乐备。风驭云旗，聿来歆止。嘉我馨德，介兹繁祉。
高宗建炎初祀昊天上帝 其三 降神用《景安》。
作者：郊庙朝会歌辞
朝代：宋
体裁：四言诗

礼崇禋祀，备物荐诚。昭格穹昊，明德惟馨。风马云车，肸蚃居歆。申锡无疆，赉我思成。
高宗建炎初祀昊天上帝 其二 降神用《景安》。
作者：郊庙朝会歌辞
朝代：宋
体裁：四言诗

我将我享，涓选休成。执事有恪，惟寅惟清。乐既六变，肃雍和鸣。高高在上，庶几是听。
高宗建炎初祀昊天上帝 其四 降神用《景安》。
作者：郊庙朝会歌辞
朝代：宋
体裁：四言诗

惟天为大，物始攸资。恭承禋祀，以报以祈。神不可度，日监在兹。有馨明德，庶其格思。
高宗建炎初祀昊天上帝·上帝位奠玉币用《嘉安》。
作者：郊庙朝会歌辞
朝代：宋

治极发闻，不瑕有芬。
嘉玉陈币，神届欣欣。
诚心昭着，钦恭无文。
以妥以侑，笃祜何垠。
高宗建炎初祀昊天上帝·上帝位奠玉币用《嘉安》。
作者：郊庙朝会歌辞
朝代：宋
体裁：四言诗

治极发闻，不瑕有芬。嘉玉陈币，神届欣欣。诚心昭著，钦恭无文。以妥以侑，笃祜何垠。
高宗建炎初祀昊天上帝·上帝酌献用《嘉安》。
作者：郊庙朝会歌辞
朝代：宋
体裁：四言诗

气萌黄钟，万物资始。钦若高穹，吉蠲时祀。神策泰元，增授无已。群生熙熙，函蒙繁祉。
高宗建炎初祀昊天上帝·亚、终献用《文安》。
作者：郊庙朝会歌辞
朝代：宋
体裁：四言诗

惟圣普临，顺皇之德。典礼有彝，享祀不忒。笾豆静嘉，降登肸饬。神具醉止，景贶咸集。
高宗建炎初祀昊天上帝·升坛用《正安》。
作者：郊庙朝会歌辞
朝代：宋
体裁：四言诗

皇矣上帝，神格无方。一阳肇复，典祀有常。豆登丰洁，荐德清香。棐诚居歆，降福穰穰。
高宗建炎初祀昊天上帝·升坛用《正安》。
作者：郊庙朝会歌辞
朝代：宋

皇矣上帝，神格无方。
一阳肇復，典祀有常。
豆登丰洁，荐德清香。
棐诚居歆，降福穰穰。
高宗建炎初祀昊天上帝·太祖位奠币用《定安》。
作者：郊庙朝会歌辞
朝代：宋
体裁：四言诗

茫茫苍穹，孰知其纪。精意潜通，虽远而迩。量币荐诚，有实斯篚。眷然顾之，永锡繁祉。
高宗建炎初祀昊天上帝·太祖位奠币用《定安》。
作者：郊庙朝会歌辞
朝代：宋

茫茫苍穹，孰知其纪。
精意潜通，虽远而迩。
量币荐诚，有实斯篚。
睠然顾之，永锡繁祉。
高宗建炎初祀昊天上帝·太祖位酌献用《英安》。
作者：郊庙朝会歌辞
朝代：宋
体裁：四言诗

赫赫翼祖，受命于天。德迈三代，威加八埏。陟配上帝，明禋告虔。流光垂裕，于万斯年。
高宗建炎初祀昊天上帝·彻豆用《肃安》。
作者：郊庙朝会歌辞
朝代：宋
体裁：四言诗

内心齐诚，外物蠲洁。神来迪尝，俎豆既彻。燕及群生，靡或夭阏。降福穰穰，时万时亿。
高宗建炎初祀昊天上帝·捧俎用《丰安》。
作者：郊庙朝会歌辞
朝代：宋
体裁：四言诗

祀事孔明，礼文惟楙。爰洁牺牲，载登俎豆。或肆或将，无声无臭。精祲潜通，永绥我后。
高宗建炎初祀昊天上帝·文舞退、武舞进用《正安》。
作者：郊庙朝会歌辞
朝代：宋
体裁：四言诗

大德曰生，阴阳寒暑。乐舞形容，干戚籥羽。一弛一张，退旅进旅。神安乐之，祉锡绵宇。
高宗建炎初祀昊天上帝·望燎用《正安》。
作者：郊庙朝会歌辞
朝代：宋
体裁：四言诗

灵承上帝，精意感通。馨香旁达，粢盛既丰。登降有仪，祀备乐终。神之听之，福禄来崇。
高宗建炎初祀昊天上帝·皇帝盥洗用《正安》。
作者：郊庙朝会歌辞
朝代：宋
体裁：四言诗

灵承上帝，厉意专精。设洗于阼，罍水以清。盥以致洁，感通神明。无远弗届，其飨兹诚。
高宗建炎初祀昊天上帝·皇帝还位用《正安》。
作者：郊庙朝会歌辞
朝代：宋
体裁：四言诗

典祀有常，昭事上帝。奉以告虔，逮迄奠币。钟鼓既设，礼仪既备。神之格思，恭承贶赐。
高宗建炎初祀昊天上帝·送神用《景安》。
作者：郊庙朝会歌辞
朝代：宋
体裁：四言诗

于赫上帝，乘龙御天。惟圣克事，明飨斯虔。荐豆云彻，灵猋且旋。载锡休祉，其惟有年。
高宗建炎初祀昊天上帝·降神用《景安》。
作者：郊庙朝会歌辞
朝代：宋

蒐讲上仪，式修毖祀。日吉辰良，礼成乐备。风驭云旗，聿来歆止。嘉我馨德，介兹繁祉。我将我享，涓选休成。执事有恪，惟寅惟清。乐既六变，肃雍和鸣。高高在上，庶几是听。礼崇禋祀，备物荐诚。昭格穹昊，明德惟馨。风马云车，肸蚃居歆。申锡无疆，赉我思成。惟天为大，物始攸资。恭承禋祀，以报以祈。神不可度，日监在兹。有馨明德，庶其格思。
高宗明堂前朝献景灵宫十首 其三 圣祖位奠玉币用《灵安》。
作者：郊庙朝会歌辞
朝代：宋
体裁：四言诗

玉气如虹，丰缯充笥。既奉既将，亦奠在位。有永群后，实相祀事。何以临下，心意不贰。
高宗明堂前朝献景灵宫十首 其九 送真用《太安》。
作者：郊庙朝会歌辞
朝代：宋
体裁：四言诗

高飞安翔，持御阴阳。幽赞圆穹，监观四方。元精回复，奄虞孔良。毕觞降嘏，偃蹇于骧。
高宗明堂前朝献景灵宫十首·升殿用《干安》。
作者：郊庙朝会歌辞
朝代：宋
体裁：四言诗

帝既临享，龙驭华耀。孝孙承之，陟降在庙。诚意上交，庆阴下冒。天休骈至，千亿克绍。
高宗明堂前朝献景灵宫十首·圣祖位奠玉币用《灵安》。
作者：郊庙朝会歌辞
朝代：宋

玉气如虹，丰缯充笥。
既奉既将，亦奠在位。
有永羣后，实相祀事。
何以临下，心意不贰。
高宗明堂前朝献景灵宫十首·圣祖位酌献用《祖安》。
作者：郊庙朝会歌辞
朝代：宋
体裁：四言诗

裴回若留，灵其有喜。荐我馨香，挹兹酒醴。我祖在天，执道之纪。申佑无疆，奏神称礼。
高宗明堂前朝献景灵宫十首·奉馔用《吉安》。
作者：郊庙朝会歌辞
朝代：宋
体裁：四言诗

琼琚锵锵，玄衣绣裳。荐嘉升香，粢盛芬芳。礼仪莫愆，鼓钟喤喤。曾孙之常，绥福无疆。
高宗明堂前朝献景灵宫十首·彻馔用《吉安》。
作者：郊庙朝会歌辞
朝代：宋
体裁：四言诗

洋洋降临，肃肃布列。熙事既成，嘉笾告彻。九天储庆，垂佑无缺。寖明寖昌，绵绵瓜瓞。
高宗明堂前朝献景灵宫十首·文舞退、武舞进用《正安》。
作者：郊庙朝会歌辞
朝代：宋
体裁：四言诗

进旅退旅，载执干戚。不愆于仪，容服有赫。式妥式侑，神保是格。灵鉴孔昭，孝思维则。
高宗明堂前朝献景灵宫十首·望燎用《干安》。
作者：郊庙朝会歌辞
朝代：宋
体裁：四言诗

奕奕原祠，有严毖祀。礼仪孔宣，燔燎斯暨。帝心肃祗，天步旋止。熙事既成，永膺蕃祉。
高宗明堂前朝献景灵宫十首·送真用《太安》。
作者：郊庙朝会歌辞
朝代：宋

高飞安翔，持御阴阳。
幽赞圆穹，监观四方。
元精回復，奄虞孔良。
毕觞降嘏，偃蹇于骧。
高宗明堂前朝献景灵宫十首·降圣用《大安》。
作者：郊庙朝会歌辞
朝代：宋
体裁：四言诗

德惟馨香，升闻八方。粤神之从，灿然有光。骖飞乘苍，啾啾跄跄。消摇从容，顾予不忘。
高宗明堂前朝献景灵宫十首·降圣用《大安》。
作者：郊庙朝会歌辞
朝代：宋

德惟馨香，升闻八方。粤神之从，灿然有光。骖飞乘苍，啾啾跄跄。消摇从容，顾予不忘。帝既临享，龙驭华耀。孝孙承之，陟降在庙。诚意上交，庆阴下冒。天休骈至，千亿克绍。玉气如虹，丰缯充笥。既奉既将，亦奠在位。有永群后，实相祀事。何以临下，心意不贰。琼琚锵锵，玄衣绣裳。荐嘉升香，粢盛芬芳。礼仪莫愆，鼓钟喤喤。曾孙之常，绥福无疆。裴回若留，灵其有喜。荐我馨香，挹兹酒醴。我祖在天，执道之纪。申佑无疆，奏神称礼。进旅退旅，载执干戚。不愆于仪，容服有赫。式妥式侑，神保是格。灵鉴孔昭，孝思维则。于赫大神，总司元化。监我纯精，威光来下。延昌之贶，千亿冯藉。曾孙保之，丕平是迓。洋洋降临，肃肃布列。熙事既成，嘉笾告彻。九天储庆，垂佑无缺。寖明寖昌，绵绵瓜瓞。高飞安翔，持御阴阳。幽赞圆穹，监观四方。元精回复，奄虞孔良。毕觞降嘏，偃蹇于骧。奕奕原祠，有严毖祀。礼仪孔宣，燔燎斯暨。帝心肃祗，天步旋止。熙事既成，永膺蕃祉。
高宗明堂前朝献景灵宫十首·饮福用《报安》。亚、终献《冲安》用旧辞。
作者：郊庙朝会歌辞
朝代：宋
体裁：四言诗

于赫大神，总司元化。监我纯精，威光来下。延昌之贶，千亿冯藉。曾孙保之，丕平是迓。
高宗祀明堂前朝享太庙二十一首 其三 盥洗用《乾安》。
作者：郊庙朝会歌辞
朝代：宋
体裁：四言诗

于皇维后，观盥之初。精意昭著，既顺既愉。圭鬯承祀，卿士咸趋。目视心化，四方其孚。
高宗祀明堂前朝享太庙二十一首 其二十 彻豆用《丰安》。
作者：郊庙朝会歌辞
朝代：宋
体裁：四言诗

歆我齐明，威德如存。牲牷是享，圭玉其温。群公执事，亦既骏奔。礼成告彻，咸福黎元。
高宗祀明堂前朝享太庙二十一首 其十一 真宗室用《熙文》。仁宗室曲同郊祀，送神亦同。
作者：郊庙朝会歌辞
朝代：宋
体裁：四言诗

于皇真宗，体道之崇。游心物外，应迹寰中。四方既同，化民以躬。清净无为，盛德之容。
高宗祀明堂前朝享太庙二十一首 其十七 亚献用《正安》。
作者：郊庙朝会歌辞
朝代：宋
体裁：四言诗

威神在天，来格于诚。既载清酤，有闻无声。相予熙事，时赖宗英。肃肃雍雍，允协思成。
高宗祀明堂前朝享太庙二十一首 其十六 文舞退、武舞进用《正安》。
作者：郊庙朝会歌辞
朝代：宋
体裁：四言诗

作乐合祖，笋簴在庭。众奏具举，肃雍和鸣。神灵来格，庶几是听。皦绎以终，永观厥成。
高宗祀明堂前朝享太庙二十一首·亚献用《正安》。
作者：郊庙朝会歌辞
朝代：宋

威神在天，来格于诚。
既载清酤，有闻无声。
相予熙事，时頼宗英。
肃肃雝雝，允协思成。
高宗祀明堂前朝享太庙二十一首·僖祖室酌献用《基命》。
作者：郊庙朝会歌辞
朝代：宋
体裁：四言诗

何庆之长，实兆于商。由商太戊，子孙其昌。皇基成命，宋道用光。诒厥孙谋，膺受四方。
高宗祀明堂前朝享太庙二十一首·升殿用《干安》。
作者：郊庙朝会歌辞
朝代：宋
体裁：四言诗

肃哉清宫，熉珠照幄。神之来思，八音振作。赤舄龙章，奉玉惟恪。匪今斯今，先民时若。
高宗祀明堂前朝享太庙二十一首·哲宗室用《重光》。
作者：郊庙朝会歌辞
朝代：宋
体裁：四言诗

明哲煌煌，照临无疆。丕承先志，嘉靖多方。朝廷尊荣，民庶乐康。珍符来应，锡兹重光。
高宗祀明堂前朝享太庙二十一首·太宗室用《大定》。
作者：郊庙朝会歌辞
朝代：宋
体裁：四言诗

煌煌神武，再御戎轩。时惠南土，旋定太原。车书混同，声教布宣。维天佑之，亿万斯年。
高宗祀明堂前朝享太庙二十一首·太祖室用《皇武》。
作者：郊庙朝会歌辞
朝代：宋
体裁：四言诗

猗欤皇祖，下民攸归。膺帝之命，龙翔太微。戎车雷动，天地清夷。峨峨奉璋，万世无违。
高宗祀明堂前朝享太庙二十一首·宣祖室酌献用《天元》。
作者：郊庙朝会歌辞
朝代：宋
体裁：四言诗

昭哉皇祖，骏发其祥。雕戈圭瓒，盛烈载扬。天锡宝符，俾炽而昌。神圣应期，赫然垂光。
高宗祀明堂前朝享太庙二十一首·彻豆用《丰安》。
作者：郊庙朝会歌辞
朝代：宋

歆我齐明，威德如存。
牲牷是享，圭玉其温。
羣公执事，亦既骏奔。
礼成告彻，咸福黎元。